I Musa 29 | Alkitab TOBA\n← I Musa 30\nI Musa 28 →\nAugust 21, 2008 · 14:28\n29:1 Dung i dilangkahon si Jakkob ma patna laho tu tano ni halak habinsaran.\n29:2 Dung i manatapnatap ma ibana, gabe diida ma sada sumur di jampalan, jala mangulon di lambungna angka birubiru tolu parduan, ai sian sumur i do dipasobur halak angka birubiru i. Alai batu bolon langkop ni sumur i.\n29:3 Sai marpungu tusi somal sude angka parduan i, asa digulang nasida batu langkop ni sumur i pasoburhon angka birubiru i, dung i dipasuang muse batu i tu baba ni sumur i.\n29:4 Dung i ninna si Jakkob ma mandok nasida: Sian dia hamu, ale dongan? Jadi ninna nasida ma: Sian Haran do hami.\n29:5 Dung i didok ma mandok nasida: Ditanda hamu do si Laban, anak ni si Nahor? Hutanda hami do, ninna nasida.\n29:6 Dung i ninna ibana mandok nasida: Mardamedame do ibana? Jadi ninna nasida ma: Marsonangsonang do; jala ida. Si Rahel, boruna i ma na mangadu birubiru an.\n29:7 Dung i didok si Jakkob ma: Ida ma, ginjang dope ari, ndang dope jumpang tingki papunguhon pinahan; pasobur hamu birubiru i, dung i aduadu hamu pajampalhonsa.\n29:8 Jadi ninna nasida ma: Nda jolo marpungu sude angka parduan i, ndang tarbahen hami manggulang batu, langkop ni sumur i laho pasoburhon birubiru i.\n29:9 Mangkatai dope ibana dohot nasida, nunga ro si Rahel mangadu birubiru ni amana i, ai ibana do parmahan.\n29:10 Alai dung diida si Jakkob si Rahel i, boru ni si Laban, iboto ni inana i, ro di birubiru ni si Laban, tulangna i, dipajonok si Jakkob ma, jala digulang batu, langkop ni sumur i, dung i dipasobur birubiru ni tulangna i.\n29:11 Dung i diumma si Jakkob ma si Rahel i, jala dipangiar soarana tumatangis.\n29:12 Dung i dipaboa si Jakkob tu si Rahel, bere ni amana i ibana, anak ni si Rebekka. Jadi marlojong ma si Rahel paboahon tu amana.\n29:13 Asa dung dibege si Laban barita ni si Jakkob, anak ni ibotona i, marlojong ma ibana manomunomu, dihaol ma ibana jala diumma, dung i ditogihon ibana tu jabuna. Jadi dipajojor si Jakkob ma tu si Laban sude angka hata ondeng.\n29:14 Dung i ninna si Laban ma mandok ibana: Antong holiholingku jala sibukku do ho hape! Jadi disi ma ibana arga sabulan lelengna.\n29:15 Dung i ninna si Laban ma mandok si Jakkob: Tung sibasabasam ma mangula di ahu, ala dung berengku ho? Paboa ma di ahu manang aha upam!\n29:16 Alai dua do boru ni si Laban, goar ni sihahaan si Lea, goar ni sianggian si Rahel.\n29:17 Alai odapon do mata ni si Lea, uli do anggo bohi dohot rupa ni si Rahel i.\n29:18 Jadi solo ma roha ni si Jakkob mida si Rahel i, didok ma: Hupangulahon pe ho pitu taon on mambuat si Rahel, borum siampudan i.\n29:19 Jadi ninna si Laban ma: Tagonan tu ho ibana hulehon, asa tu halak na asing, inganhon ma ahu.\n29:20 Asa mangula ma si Jakkob pitu taon mambuat si Rahel, jala sobokkon pitu ari do i di rohana, dibahen holong ni rohana mida ibana.\n29:21 Dung i ninna si Jakkob ma mandok si Laban: Lehon ma tu ahu jolmangki, ai nunga jumpang padanta i, asa hutopot ibana.\n29:22 Jadi dipapungu si Laban ma sude isi ni huta i mangalehon mangan.\n29:23 Alai dung bodari, dibuat ma boruna si Lea, jala diboan tu si Jakkob, gabe i ma ditopot.\n29:24 Dung i dilehon si Laban ma tu ibana si Zilpa, naposona boruboru bahen rading ni si Lea boruna i.\n29:25 Alai manogotna i, ida ma, si Lea do hape, jadi ninna si Jakkob mandok si Laban: Boasa tung songon i bahenonmu tu ahu? Nda si Rahel do na hubuat umbahen hupangulahon ho, boasa tung paotootoonmu ahu?\n29:26 Jadi ninna si Laban ma: Ndang songon i hasomalan di luatnami on, tung jumolo pamulihon sianggian sian sihahaan.\n29:27 Jabuhon maon pitu borngin on, asa hulehon di ho dohot sianggian i, molo dipangulahon ho ahu pitu taonnari.\n29:28 Jadi dibahen si Jakkob ma songon i, dijabuhon ma pitu borngin. Dung i dilehon si Laban ma tu ibana boruna si Rahel i, bahen jolmana.\n29:29 Dung i dilehon si Laban ma tu si Rahel, boruna i, si Bilha, naposona i, bahen radingna.\n29:30 Dung i ditopot si Jakkob ma dohot si Rahel, jala humolong rohana di si Rahel, asa di si Lea, jala dipangulahon si Laban pitu taonnari.\n29:31 Alai dung diida Jahowa, tung na so hahua si Lea i, marhangoluan ma ibana dibahen, alai na hol do anggo si Rahel i.\n29:32 Jadi gabegabean ma si Lea, ditubuhon ma anak sada, dibahen ma goarna si Ruben; ai ninna do: Ala nunga ditatap Jahowa dangolhi, ai holong ma nuaeng roha ni sinondukki di ahu.\n29:33 Dung i tumagam haroan muse ibana, jala ditubuhon anak sada, jala ninna: Ala naung ditangihon Jahowa, tung na so hahua ahu, dibahen jadi dilehon tu ahu dohot Anak on, gabe dibahen ma goarna si Simeon.\n29:34 Dung i tumagam haroan muse ibana, jala ditubuhon anak sada, ninna ma: Bali tu ahu ma nuaeng sinondukki, ai nunga tolu anakna hutubuhon; ala ni dibahen ma goarna si Lepi.\n29:35 Dung i tumagam haroan muse ibana, jala ditubuhon anak sada, gabe ninna ma: Pujionku ma Jahowa anggo sahali on; ala ni dibahen ma goarna si Juda (sipujion); dung i mansohot ma ibana mangintubu.


II KRONIKA 25 - BIBLE & BUKU ENDE ONLINE\n25:1 Marumur duapulu lima taon si Amasia di na bangkit raja ibana, jala duapulu sian taon lelengna mangarajai di Jerusalem; ia goar ni inana, i ma Nai Joadan sian Jerusalem.\n25:2 Jala diulahon ibana do lomo ni roha ni Jahowa, alai ndang sian nasa rohana marisuang!\n25:3 Jadi dung lam hot harajaon i di ibana, dibunu ma naposona, angka na manodos raja nahinan amana i.\n25:4 Alai anggo anaknasida i ndang dibunu, hombar tu hata na tarsurat di bagasan buku patik na binahen ni si Musa, tinonahon ni Jahowa tu ibana, songon on: Ndang jadi mate amaama ala angka anakna, jala ndang jadi mate angka anak i ala amana, alai ganup ingkon mate ala ni dosana sandiri.\n25:5 Dung i dipaluhut si Amasia ma halak Juda, jala dipaodor nasida marompuompu bahen angka induk ni sisaribu halak dohot sisaratus di sandok Juda dohot Benjamin; dung i dibilangi ma nasida olat ni na marumur duapulu taon dohot lobi sian i, gabe jumpangsa ma tolu ratus ribu halak angka na pinillit, angka na tarbahen borhat tu parporangan patioptiop hujur dohot lombulombu.\n25:6 Angkup ni diupai dope sian Israel saratus ribu halak parangan angka ma marhuaso, pola saratus talenta perak dilehon.\n25:7 Alai ro ma sada halak ni Debata manopot ibana, ninna ma: Ale rajanami, unang loas borhat parangan ni Israel rap dohot ho, ai ndang hadonganan Jahowa anggo halak Israel ro di sude halak Epraim.\n25:8 Molo sai naeng borhat ho, ulahon ma, pir ma tondim marporang! Atik tung beha tarurak ho maon, bahenon ni Debata maradophon musu; ai saguru di Debata do hagogoon laho manolongi dohot mambahen tarurak.\n25:9 Dung i ninna si Amasia ma tu halak ni Debata: Alai beha na ma bahenon taringot tu sisaratus talenta, naung hulehon i bahen upa ni parduaan parangan sian Israel? Dung i ninna halak ni Debata ma: Gumodang sian i dope dipeop Jahowa, tarlehonsa tu ho.\n25:10 Dung i dipapulik si Amasia ma parduaan parangan, angka na ro tu ibana sian Epraim, jala didokkon muli tu ingananna hian. Ala ni marsigorgor situtu rimasnasida mida Juda, jadi mulak ma nasida tu ingananna hian marmurukmuruk situtu.\n25:11 Dung i pir ma tondi ni si Amasia manogihon paranganna, pola sahat ibana tu rura parsiraan, jala dibunu sian halak Seir saloksa halak.\n25:12 Dapot tartangkup songon i mangolu dibahen halak Juda saloksa halak, angka na binoanna tu punsu ni dolok batu, laos didabu sian punsu ni dolok batu i, gabe maropuk saluhutna.\n25:13 Alai anggo parduaan parangan, angka naung pinamuli ni si Amasia, asa unang rap dohot ibana borhat tu parporangan, dirampok nasida ma angka huta ni Juda olat ni Samaria sahat ro di Bethoron, jala dibunu sian nasida tolu ribu halak, jala godang tabantaban dilaum.\n25:14 Jadi dung mulak si Amasia sian na manuluhon halak Edom, laos diboan ma debata angka na pinasombasomba ni halak Seir, jala dipajongjong do angka i bahen debatana, laos marsomba di adopannasida, huhut manutung daupa tusi.\n25:15 Jadi marsigorgor ma rimas ni Jahowa mida si Amasia, laos disuru ma manopot ibana sada panurirang na mandok tu ibana: Boasa tung luluanmu debata sileban ni bangso, angka na so tarbahen paluahon bangso nidinginanna sandiri sian tanganmu?\n25:16 Alai andorang mangkatai dope ibana, ro ma hata ni rajai tu ibana: Atehe nunga dipabangkit halak ho bahen panuturi ni rajai? Pasadi hatahatam, boasa tagonan bunuon ni halak ho? Jadi mansadi ma panurirang i, ninna ma: Nunga tangkas hutanda naung putus sangkap ni Debata, naeng mangago ho, ala na binahenmon, jala ndang ditangihon ho panuturionku.\n25:17 Dung i martuptup ma si Amasia, raja sian Juda, laos disuru ma suruanna manopot si Joas, anak ni si Joahas, tubu ni si Jehu, raja sian Israel, mandok tu ibana: Tole ma hita masiujian!\n25:18 Alai disuru si Joas, raja sian Israel ma suruanna manopot si Amasia, raja sian Juda mandok hata alingalingan: Hau unak na di Libanon marsuru pangaririt manopot hau Ares na di Libanon mandok songon on: Ua lehon ma borum bahen jolma ni anakku; hape ro ma binatang angka na di atas Libanon, ditondong ma hau unak i laos didegedegei.\n25:19 Ninna roham huroha: Ida ma, nunga hutaluhon halak Edom, jadi dipaginjang ho roham naeng masipujipujian. On pe tinggal ma ho tagonan di bagasan jabum! Boasa tagonan tahopanmu hamagoan, asa marjea ho rap dohot halak Juda?\n25:20 Alai ndang ditangihon si Amasia hata umpamana i, ai marharoroan sian Debata do i, asa lehononna nasida tu bagasan tangan ni musu, ala na niluluannasida debata ni halak Edom.\n25:21 Jadi nangkok ma si Joas, raja sian Israel, gabe masiujian ma nasida, ibana dohot si Amasia, raja sian Juda di Betsemes na di tano Juda.\n25:22 Alai talu ma halak Juda maradophon halak Israel, gabe maporus nasida ganup tu undungundungna be.\n25:23 Alai dapot tartangkup ma di Betsemes anggo si Amasia, raja sian Juda, anak ni si Joas, dibahen si Joas, tubu ni si Joahas, raja sian Israel, laos diboan ibana tu Jerusalem, jala dilohai parik ni Jerusalem olat ni bahal Epraim sahat tu bahal parsuhisuhi, pola opat ratus asta ganjangna.\n25:24 Dibuat huhut nasa sere dohot perak ro di sude ulaula angka na jumpang di bagasan joro ni Debata na niramotan ni si Obed-Edom, tole muse angka arta di jabu ni rajai, tole angka jolma tahan joratna dung i mulak ibana tu Samaria.\n25:25 Alai anggo si Amasia, anak ni si Joas, raja sian Juda mangolu dope sampulu lima taonnari dung mate si Joas, anak ni si Joahas, raja sian Israel.\n25:26 Jamita na tinggal i dope sian si Amasia, angka na parjolo dohot parpudi, ida ma, nda tarsurat do i di bagasan buku jamita ni angka raja sian Juda dohot Israel.\n25:27 Jadi olat ni dung sumurut si Amasia sian Jahowa, dibahen halak ma parbulanan mangalo ibana di Jerusalem. Alai maporus do rajai tu Lakis, jadi disuru nasida ma halak mangihuthon ibana tu Lakis, asa bunuonna ibana disi.\n25:28 Dung i diboan nasida ma ibana di atas ni angka hoda; laos tartanom ibana di lambung ni angka ompuna di bagasan huta ni si Daud.\nLabel: Alkitab Bahasa Batak, II KRONIKA, Padan Na Robi


I Musa 37 | Alkitab TOBA\n← I Musa 38\nI Musa 36 →\nAugust 21, 2008 · 14:22\n37:1 Alai anggo si Jakkob maringan di tano, paisolatan ni amana na jolo, di tano Kanaan i.\n37:2 On do angka jamita ni pinompar ni si Jakkob: Marumur sampulu pitu taon si Josep, asa paihutihut pinahan ibana rap dohot angka hahana i, sai dongan ni angka anak ni si Bilha dohot si Zilpa, angka jolma ni amana i dolidoli i, sai dipatolhas si Josep do baritanasida angka na roa tu amanasida i.\n37:3 Alai holongan do roha ni si Israel di si Josep, asa di angka anakna sasudena, ai dung pe matua ibana, asa ditubuhon, jala dibahen di ibana sada baju sampuborna na ganjang.\n37:4 Jadi dung diida angka hahana i, holongan do hape roha ni amanasida mida ibana, asa mida sude angka hahana i, jadi sogo rohanasida mida ibana, ndang apala basar be pangkulingnasida tu ibana.\n37:5 Angkup ni marnipi ma si Josep, jala dipaboa nipina i tu angka hahana i; jadi lam ganda sogo ni rohanasida i mida ibana.\n37:6 Ai didok si Josep do mandok nasida; ua tangihon hamu jolo nipingkon:\n37:7 Huipi mangarahuti tibalan hita di tonga ni hauma, jadi hehe ma tibalanku, laos jongjong, jomba be do angka tibalanmuna humaliang marsomba tu tibalanku.\n37:8 Jadi ninna angka hahana i mandok ibana: Tung ho ma bangkit rajanami di roham, mangarajai hami? Jadi lam tamba muse sogo ni rohanasida i mida ibana, ala ni nipina dohot ala ni hatana i.\n37:9 Dung i diipi muse sada nipi na asing, ipe dipaboa do tu angka hahana i, ninna ma: Ida ma, huipi dope sada nipinari; ai ida ma, mata ni ari dohot bulan dohot bintang sampulu sada marsomba tu ahu.\n37:10 Alai dung dipaboa nipina tu amana dohot tu angka hahana i, hona hata ma ibana dibahen amana, ninna ma mandok ibana: Nipi aha ma nipimi? Ingkon ro ahu dohot inam dohot angka haham, manungkap tu tano marsomba tu ho, di roham?\n37:11 Jadi hosom ma roha ni angka hahana i mida ibana; alai anggo amana i sai dipeop rohana do hata i.\n37:12 Dung i laho ma angka hahana i marmahan birubiru ni amanasida i di lambung Sikem.\n37:13 Jadi ninna si Israel ma tu si Josep: Nda di lambung ni Sikem do angka hahami marmahan? Ro ma ho, asa husuru ho manopot nasida. Jadi ninna si Josep ma: Dison do ahu.\n37:14 Dung i didok si Jakkob ma mandok ibana: Antong laho ma ho maningkir angka hahami manang na sonang nasida, sonang dohot angka pinahan i, dung i mulak ho mamboan barita i tu ahu. Jadi disuru si Jakkob ma ibana sian rura Hebron, asa ditopot tu Sikem.\n37:15 Jadi jumpang na sahalak ma ibana, di na lilu ibana di ladang, gabe disungkun baoa i ibana, ninna ma: Aha do na niluluanmu?\n37:16 Angka dahahang i do na hulului, ninna; ua paboa di ahu, manang didia nasida marmahan!\n37:17 Jadi ninna baoa i ma: Nunga munsat nasida sian on, ai hubege hatanasida: Beta ma hita laho tu Dotan. Jadi diihuthon si Josep ma angka hahana i, gabe jumpangsa nasida di Dotan.\n37:18 Jadi dung ditatap nasida ibana, tagan so sahat dope ibana tu nasida, nunga martuptup hian nasida, mambunu ibana.\n37:19 Asa masipandohan ma nasida: Ida hamu ma, nunga ro indi an, pangguruan ni angka nipi.\n37:20 On pe, beta ma hita, asa itabunu ibana, dung i itadabu ibana tu godung sada, tadok pe, binatang manoro ibana, asa taida lapatan ni angka nipina i.\n37:21 Alai dung dibege si Ruben hata i, dipalua ma ibana sian tangannasida, ninna ma: Unang ma tabunu hosana.\n37:22 Angkup ni ninna si Ruben mandok nasida: Unang durushon hamu mudar, dabu hamu ibana tagonan tu godung, na di halongonan on, unang mangonai tangan hamu tu ibana. Alai naeng paluaonna ibana sian tangannasida, asa dipaulak ibana tu amana.\n37:23 Jadi dung tolhas si Josep tu lambung ni angka hahana i, diosari nasida ma bajuna, baju sampuborna na ganjang i, na pinangkena i.\n37:24 Dung i ditangkup nasida ibana, jala didabu ibana tu godung, alai rumar godung i ndang marisi aek.\n37:25 Dung i hundul ma anggo nasida mangan sagusagu. Dung i manatapnatap ma nasida, gabe diida ma marudurudur halak Ismael ro sian Gilead rap dohot untonasida, angka na mangusung pamurpuri, miak na hushus dohot haminjon, angka na laho tuat tu tano Misir palangkahonsa.\n37:26 Jadi ninna si Juda ma tu angka hahaanggina i: Aha ma labanta, molo itabunu angginta i, jala itaporso mudarna i?\n37:27 Beta, itagadis ma ibana tu halak Ismael an, asa unang mangonai tangan hita tu ibana, ai angginta jala sibukta ibana, jadi ditangihon angka hahaanggina ibana.\n37:28 Dung i di na mamolus angka partigatiga, halak Midian i, dienet nasida ma si Josep sian godung i tu ginjang, jala digadis si Josep arga duapulu rupia tu halak Ismael, angka na mamboan si Josep tu tano Misir.\n37:29 Dung i mulak ma si Ruben tu godung i, hape ndang be di bagasan godung i didapot si Josep, jadi disansani ma angka ulosna.\n37:30 Dung i mulak ma ibana tu angka anggina i, ninna ma: Ndang be disi dakdanak i, tu dia na ma ahu?\n37:31 Dung i dibuat nasida ma baju ni si Josep i, diseat nasida ma sada hambing tunggal, jala diguluhon bajubaju i tu mudar i.\n37:32 Dung i ditongoshon ma baju sampuborna na ganjang i, asa diboan tu amanasida, angka ninna ma manonahon: Na jumpang hami do on, ua tanda, manang baju ni anakmu do i, manang ndang.\n37:33 Alai ditanda ibana ma i, gabe didok ma: Baju ni anakku do i! Nunga dipolgak binatang ibana, nunga tutu disoro si Josep i.\n37:34 Dung i disansani si Jakkob ma angka ulosna i, jala dibahen ulos hori tu gontingna, sai tumatangis ibana sipatsipat ni ari marningot anakna i.\n37:35 Dung i hehe be ma sude angka anakna dohot boruna, mangapul ibana nian; alai ndang olo ibana apulon nasida, ninna ma: Na laho na ma ahu manurun tumopot anakki tu Sheol (parbeguan) ala ni arsakkon; jadi sai ditatangisi amana i ibana.\n37:36 Alai digadis halak Midian i do ibana tu tano Misir, tu si Potipar, naposo ni si Firaun, sintua ni angka hupas.


II Raja-raja 22 | Alkitab TOBA\n← II Raja-raja 23\nII Raja-raja 21 →\nAugust 19, 2008 · 22:11\n22:1 Marumur ualu taon do si Josia di na bangkit raja ibana, jala tolupulu sada taon lelengna ibana mangarajai di Jerusalem; ia goar ni inana, i ma si Jedida, boru ni si Adaya sian Boskat.\n22:2 Jala diulahon ibana do lomo ni roha ni Jahowa, jala diihutihut do sandok dalan ni si Daud ompuna i, jala ndang manimbil ibana tu siamun manang tu hambirang.\n22:3 Jadi dung marumur sampulu ualu taon raja Josia, disuru rajai ma si Sapan, anak ni si Azalia, tubu ni si Mesulam, juaratulis i, tu joro ni Jahowa mandok:\n22:4 Nangkok ma ho manopot sintua ni malim Hilkia mandok tu ibana, ingkon etonganna perak na binoan tu joro ni Jahowa, angka na pinapungu ni halak sijaga pintu sian na torop i.\n22:5 Asa lehononna perak i tu bagasan tangan ni halak panahatan ni ulaon di bagasan joro ni Jahowa, asa nasida muse marsagihon tu halak pangula, angka na di bagasan joro ni Jahowa, asa patipakonna na sega di bagasan joro i.\n22:6 I ma tu halak tungkang hau dohot tu angka pande maninga dohot tu angka tungkang batu dohot tu halak angka na manuhori parhau dohot batu na nidakdak laho patipak joro i.\n22:7 Alai ndang pola masietongan nasida dohot baoa panahatan ni perak i, ai ingkon masihaposan do nasida.\n22:8 Dung i didok sintua ni malim Hilkia ma tu si Sapan juaratulis i: Nunga jumpang ahu buku patik i di bagasan joro ni Jahowa. Jadi dilehon si Hilkia ma buku i tu si Sapan, asa jahaonna.\n22:9 Dung i ro ma muse si Sapan juaratulis i tu jolo ni rajai, asa mamboan barita tu rajai, ninna ma: Nunga diusehon angka naposom perak na jumpang i di bagasan joro ni Jahowa, jala dilehon do i tu halak panahatan ni ulaon di bagasan joro ni Jahowa.\n22:10 Angkup ni dibaritahon si Sapan, juaratulis i tu rajai, ninna ma: Nunga dilehon malim Hilkia sada buku tu ahu. Jadi dijaha si Sapan ma buku i di adopan ni rajai.\n22:11 Alai dung dibege rajai angka hata ni buku patik i, disansani rajai ma pangkeanna.\n22:12 Dung i ro ma hata ni rajai mandokkon malim Hilkia dohot si Ahikam, anak ni si Sapan dohot si Akbor, anak ni si Mikha dohot si Sapan, juaratulis i dohot si Asaya, parhalado ni rajai, ninna ma.\n22:13 Laho ma hamu manungkunhon tu Jahowa taringot tu ahu dohot taringot tu bangso i dohot taringot tu sandok Juda, ala ni hata ni angka buku on na jumpang i, ai tung na balga situtu do rimas ni Jahowa, na marsigorgor mida hita, ala so ditangihon ompunta i angka hata ni buku on mangulahon nian luhut na tarsurat tu hita disi.\n22:14 Dung i laho ma malim Hilkia, si Ahikam, si Akbor, si Sapan dohot si Asaya manopot panurirang Nai Hulda, jolma ni si Sallum, anak ni si Tikwa, anak ni si Harhas, siramoti pangkean Alai maringan do Nai Hulda di Jerusalem partoruan, gabe mangkatai nasida dohot ibana.\n22:15 Dung i ninna Nai Hulda ma tu nasida: Songon on do hata ni Jahowa, Debata ni Israel: Paboa hamu ma tu baoa na marsuru hamu manopot ahu.\n22:16 Songon on do hata ni Jahowa: Ida ma, paroonku ma jea tu huta on dohot tu jolma isina i, hombar tu saluhut hata ni buku i, angka naung jinaha ni raja sian Juda.\n22:17 Ala naung tinadingkonnasida i Ahu jala manutung daupa nasida tu angka debata sileban, asa pahehe rimashu marhite sian sude pambahenan ni tanganna, gabe ingkon marsigorgor rimashu mida inganan on, jala ndang be haintopan.\n22:18 Alai anggo tu raja sian Juda, na marsuru hamu laho manungkunhon tu Jahowa, ingkon songon on do dohononmuna tu ibana: Songon on do hata ni Jahowa, Debata ni Israel, anggo taringot tu hata angka naung binegem i:\n22:19 Ala naung mangilala roham, jala dipaunduk ho dirim di adopan ni Jahowa, dung dibege ho hata angka na hulumbahon i dompak huta on, dohot dompak jolma pangisina i, ingkon gabe halongonan do i jala sipulaspulason ni halak; ala naung diribahi ho pangkeanmu huhut tumatangis di adopan ni Bohingku, Ahu pe nunga hutangihon ho, ninna Jahowa.\n22:20 Dibahen i, ida ma, Ahu sandiri papunguhon ho tu angka ompum, asa marsonangsonang ho papunguonna tu bagasan tanomanmu, asa unang sanga idaon ni matami saluhut jea na naeng paroonku tu atas ni huta on. Jadi diboan nasida ma hata i tu rajai.


I Kronika 26 | Alkitab TOBA\n← I Kronika 27\nI Kronika 25 →\n26:1 Taringot tu pargansion di halak sijaga pintu: Sian pinompar ni si Kora: Si Meselemya, anak ni si Kora, sian pinompar ni si Asap.\n26:2 Ia angka anak ni si Meselemya on do: Si Sakaria buhabajuna, si Jediael paidua, si Sebadia paitolu, si Jatniel paiopat.\n26:3 Si Elam pailima, si Johanan paionom, si Eleonai paipitu.\n26:4 Ia angka anak ni si Obed-Edom on do: Si Semaya buhabajuna. Si Josabad paidua, si Joa paitolu, si Sahar paiopat, si Netaneel pailima.\n26:5 Si Ammiel paionom, si Isasar paipitu, si Peuletai paiualu, ai ditumpak Debata do ibana gabe.\n26:6 Anakna si Semaya pe tubuan anak do, angka na mangarajai di pinompar ni ompuna, ai angka ulubalang na marhuaso do nasida.\n26:7 Angka anak ni si Semaya on do: Si Otni, si Repael, si Obed dohot si Eljabat, ro di angka anggina i: Si Elihu dohot si Semaya, angka na marhuaso.\n26:8 Luhutna i pinompar ni si Obed-Edom do; nasida tahe ro di anaknasida dohot anggina, angka jolma na gogo be mangaradoti tohonanna, onompulu dua halak sian pinompar ni si Obed-Edom.\n26:9 Ia pinompar ni si Meselemya ro di anggina, angka jolma na marhuaso do, sampulu ualu halak toropna.\n26:10 Ia angka anak ni si Hosa, sian pinompar ni si Merari, on do: Si Simri i ma indukna: Atik pe so ibana nian buhabajuna, dipabangkit amana do ibana gabe induk.\n26:11 Si Hilkia paidua, si Tebalia paitolu, si Sakaria paiopat. Sude angka anak dohot anggi ni si Hosa sampulu tolu halak do.\n26:12 On ma angka pargansion ni halak sijaga pintu mangihuthon induk ni angka baoa, panahatan ni parhalan, rap dohot angka anggina, marhalado di bagasan joro ni Jahowa.\n26:13 Jadi didabu nasida ma rujiruji, dos tahe di na metmet dohot di na balga marompuompu, mangganupi angka pintu i.\n26:14 Ia rujiruji ni pintu na dingkan habinsaran, hona do tu si Selemia; taringot tu si Sakaria anakna i, panuturi na marroha, didabu rujiruji, gabe hona tu ibana sambola tungkan utara.\n26:15 Alai anggo di si Obed-Edom hona do tungkan dangsina dohot tu anakna di lambung bagas parugasanan.\n26:16 Ia di si Suppim dohot di si Hosa tungkan hasundutan, di lambung bahal Salehet, di dalan tungkan julu; patondong be angka parhalan i.\n26:17 Tungkan habinsaran onom do halak Lepi; tungkan utara opat halak ganup ari; tungkan dangsina pe opat halak ganup ari; alai anggo di lambung bagas parugasanan duadua halak do.\n26:18 Tole di bahal Parbar tungkan hasundutan, opat halak do tondong ni dalan na bolon jala dua halak di Parbar.\n26:19 I ma angka pargansion di halak sijaga pintu sian pinompar ni si Kora dohot sian pinompar ni si Merari.\n26:20 Ia sian halak Lepi si Ahia do panahatan ni ugasan di joro ni Debata ro di ugasan angka na pinarbadiaan.\n26:21 Ia angka anak ni si Ladan, pinompar ni si Gerson: Si Jeiel i do indukna sian si Ladan pinompar ni si Gerson.\n26:22 Ia angka anak ni si Jeiel i i ma: Si Jetam dohot si Joel, anggina i, i ma panahatan ni ugasan di joro ni Jahowa.\n26:23 Ia sian pinompar ni si Amram dohot si Jisehari dohot si Hebron dohot si Usiel:\n26:24 Si Sebuel, anak ni si Gerson, tubu ni si Musa, induk ni nasa panahatan ni ugasan.\n26:25 Ia angka anggina, i ma pinompar ni si Elieser: Si Rehabia apala anakna, anak ni muse si Jesia, anak ni muse si Joram, anak ni muse si Sikri, anak ni muse si Selomit.\n26:26 Ia si Selomit i rap dohot angka anggina panahatan ni nasa ugasan na badia, angka na pinarbadiaan ni raja Daud dohot angka induk marompuompu ro di angka induk ni sisaribu halak dohot sisaratus halak ro di angka induk ni parangan.\n26:27 Ugasan angka na dapot sian hamusuon ro di tabantaban nunga diparbadiai nasida hian, asa pabalgahon joro ni Jahowa.\n26:28 Tole muse saluhut na pinarbadiaan ni panurirang Samuel dohot si Saul, anak ni si Kis dohot si Abner, anak ni si Ner dohot si Joab, anak ni Nai Seruia. Luhut tahe ugasan na pinarbadiaan sahat tu si Selomit do dohot tu angka anggina i.\n26:29 Sian pinompar ni si Jisehari: Si Kenania dohot angka anggina mangaradoti ulaon ruar di halak Israel bahen panuturi dohot panguhum.\n26:30 Sian pinompar ni si Hebron: Si Hasabya dohot angka anggina i, jolma angka na marhuaso, saribu pitu ratus halak toropna, angka na parentarenta tohonan di Israel sambola tungkan hasundutan ni Jordan, mangaradoti huhut sandok ulaon tu Jahowa dohot ulaon tu rajai.\n26:31 Sian pinompar ni si Hebron: Si Jeria indukna marompuompu di pinompar ni si Hebron marsundutsundut. Paopatpulutaonhon dung harajaon ni si Daud tarjou nasida marpungu tu Jaser di Gilead, gabe jumpang di tongatonganasida angka ulubalang na marhuaso.\n26:32 Jala angka anggina i, halak na marhuaso, dua ribu pitu ratus toropna, angka induk marompuompu; nasida ma dipabangkit raja Daud parentarenta halak Ruben, Gad dohot satonga marga Manasse, mangaradoti nasa ulaon tu Debata dohot tu rajai.


II Kronika 34 | Alkitab TOBA\n← II Kronika 35\nII Kronika 33 →\nAugust 19, 2008 · 21:32\n34:1 Marumur ualu taon si Josia di na bangkit raja ibana, jala tolupulu sada taon lelengna ibana mangarajai di Jerusalem.\n34:2 Jala diulahon do lomo ni roha ni Jahowa, jala marparange ibana di angka dalan ni si Daud, ompuna i, jala ndang manimbil ibana tu siamun manang tu hambirang.\n34:3 Ai paualutaonhon hinarajaonna i, uju bajar dope ibana, nunga dipungka mangalului Debata ni si Daud, ompuna i, jala pasampuluduataonhon, dipungka ma manguras Juda dohot Jerusalem sian angka tambak dohot sombaon Asera dohot ganaganaan angka na niuhir dohot na tinuang.\n34:4 Dung i di adopan ni raja dilohai halak angka langgatan pamelean tu Baal, jala angka tiang na jongjong di atasna dilobongi, jala ditaba angka sombaon Asera jala dibolahon ganaganaan angka na niuhir dohot na tinuang, laos disirabuni do jala disirsirhon tu atas tanoman ni halak angka na mamele tusi.\n34:5 Ditutung huhut holiholi ni angka malim di atas langgatannasida, asa manguras Juda dohot Jerusalem.\n34:6 Nang di bagasan angka huta ni Manasse, Epraim, Simeon sahat tu Naptali di bagasan angka halongonan humaliang.\n34:7 Dilohai rajai huhut angka langgatan dohot sombaon Asera dohot ganaganaan angka na niuhir, laos ditapori jala digopui jala sude angka tiang panombanombaan dilobongi do di sandok tano Israel, dung i mulak ibana tu Jerusalem.\n34:8 Pasampuluualutaonhon hinarajaonna i, dung sun diuras tano i dohot joro i, disuru ma si Sapan, anak ni si Azalia dohot si Maaseia, induk ni huta i dohot si Joa, anak ni si Joahas, juaratulis i, asa umbanonna joro ni Jahowa, Debatana i.\n34:9 Jadi ro ma nasida manopot sintua ni malim Hilkia, jala dipasahat tu ibana perak, naung binoan tu joro ni Debata, na pinapungupungu ni halak Lepi, angka sijaga pintu mardonokkon lobulobu, sian tangan ni halak Manasse dohot Epraim dohot sian sandok pasipasi ni Israel dohot sian sandok Juda dohot Benjamin dohot sian angka isi ni Jerusalem.\n34:10 Dipasahat nasida do i muse tu bagasan tangan ni tungkang, angka panahatan ni ulaon di joro ni Jahowa; jala nasida muse mangalehon perak i tu halak angka na mangula di joro ni Jahowa, laho mangumban dohot patoguhon joro i.\n34:11 Ai dilehon nasida do i tu angka tungkang hau dohot tungkang batu, asa dituhor nasida angka batu na nidakdak dohot parhau bahen gulanggulang dohot bahen tiang singkop tu bagas angka naung niloha ni angka raja sian Juda.\n34:12 Marhaburjuon be angka baoa i mangaradoti ulaon i; ai jolma panahatannasida i, i ma: Si Jahat, dohot si Obaja halak Lepi sian pinompar ni si Merari; tole muse si Sakaria dohot si Mesulam sian pinompar ni si Kohat, angka na mangaringkoti ulaon i; tole halak Lepi sude do nasida pande umpalu parhinaloan.\n34:13 Nasida huhut panahatan ni halak parhuli dohot manguluhon saluhut halak tu ulaon marragamragam; adong huhut sian halak Lepi angka juaratulis dohot panuturi dohot sijaga pintu.\n34:14 Jadi dung diparuar nasida perak na binoan tu bagasan joro ni Jahowa, jumpang malim Hilkia ma buku patik ni Jahowa, na nilehon marhite sian si Musa.\n34:15 Dung i ro ma hata ni si Hilkia mandok tu si Sapan, juaratulis i: Nunga jumpang ahu buku patik di bagasan joro ni Jahowa! Laos dilehon si Hilkia ma buku i tu si Sapan.\n34:16 Alai diboan si Sapan muse buku i tu rajai, laos diboan huhut barita, tu rajai songon on: Saluhut na pinasahat tu angka naposom, diula nasida do i.\n34:17 Nunga diusehon nasida perak na jumpang i di bagasan joro ni Jahowa, jala dilehon do i tu halak panahatan ulaon dohot tu halak na mangaradoti ulaon i.\n34:18 Angkup ni dipaboa si Sapan, juaratulis i tu rajai barita on: Nunga dilehon malim Hilkia sada buku tu ahu. Jadi dijaha si Sapan ma buku i di adopan ni rajai.\n34:19 Jadi dung dibege rajai angka hata ni buku patik i, disansani ma pangkeanna.\n34:20 Dung i ro ma hata ni rajai mandokkon si Hilkia dohot si Ahikam, anak ni si Sapan dohot si Akbor, anak ni si Mika dohot si Sapan, juaratulis i dohot si Asaya, parhalado ni rajai, ninna ma.\n34:21 Laho ma hamu manungkunhon tu Jahowa taringot tu ahu dohot taringot tu jolma pasipasina di Israel dohot di Juda ala ni angka hata ni buku na jumpang i; ai tung na balga situtu do rimas ni Jahowa, na niusehonna tu hita, ala na so diradoti angka ompunta hata ni Jahowa, mangulahon nian luhut na tarsurat di bagasan buku on.\n34:22 Dung i laho ma si Hilkia rap dohot angka na ginoar ni rajai manopot panurirang Nai Hulda, jolma ni si Sallum, anak ni si Tikpa, anak ni si Hasra, siramoti pangkean. Alai maringan do Nai Hulda di Jerusalem partoruan, gabe mangkatai nasida patolhas tona i tu ibana.\n34:23 Dung i ninna Nai Hulda ma tu nasida: Songon on do hata ni Jahowa, Debata ni Israel: Paboa hamu ma tu baoa na marsuru hamu manopot ahu:\n34:24 Songon on do hata ni Jahowa: Ida ma, paroonku ma jea tu huta on dohot tu jolma isina i, hombar tu saluhut torutoru angka na tarsurat di bagasan buku i, naung jinaha di adopan ni raja sian Juda.\n34:25 Ala naung tinadingkonnasida i Ahu, jala manutung daupa nasida tu angka debata sileban, asa pahehe rimashu marhite sian sude pambahenan ni tangannasida; dibahen i ingkon usehononhon rimashu tu inganan on, jala ndang be haintopan.\n34:26 Alai anggo tu raja sian Juda, na marsuru hamu laho manungkunhon tu Jahowa, ingkon songon on do dohononmuna: Boti hata ni Jahowa, Debata ni Israel, anggo taringot tu hata angka naung binegem i:\n34:27 Ala naung mangilala roham, jala dipaunduk ho dirim di adopan ni Debata, dung dibege ho hata angka na nilumbahonna i dompak huta on dohot dompak jolma pangisina i; ala naung dipaunduk ho tutu dirim di adopan ni Bohingku, nunga pola diribahi ho pangkeanmu huhut tumatangis di adopan ni Bohingku, Ahu pe, nunga hutangihon ho, ninna Jahowa.\n34:28 Ida ma, Ahu sandiri papunguhon ho tu angka ompum, asa marsonangsonang ho papunguonna tu bagasan tanomanmu, asa unang sanga idaon ni matami saluhut jea na naeng paroonku tu atas ni huta on dohot tu atas ni jolma pangisina i. Jadi diboan nasida ma hata alusi tu rajai.\n34:29 Dung i disuru rajai ma suruanna asa paluhuthon saluhut sintua sian Juda dohot Jerusalem.\n34:30 Dung i nangkok ma rajai tu joro ni Jahowa, rap dohot sude baoa sian Juda dohot pangisi ni Jerusalem, ro di angka malim dohot halak Lepi dohot sandok situan na torop i, tole angka na magodang ro di na metmet; laos didokkon ma manjaha tu pinggolnasida saluhut hata ni buku parjanjian, na jumpang i di bagasan joro ni Jahowa.\n34:31 Dung i jongjong ma rajai tu hajongjonganna hian, asa mambahen parpadanan di adopan ni Jahowa, ingkon mangihuthon tu Jahowa dohot mangaradoti angka tonana dohot panindangionna dohot aturanna sian nasa rohana be dohot sian nasa ateatena laho mangulahon angka hata ni parjanjian, angka na tarsurat di bagasan buku on.\n34:32 Dung i didokkon rajai ma jongjong mangundukkon parjanjian i sude jolma na jumpang di Jerusalem dohot di Benjamin. Jadi dibahen isi ni Jerusalem ma hombar tu hata ni parjanjian ni Debata, i ma Debata ni ompunasida i.\n34:33 Dung i didokkon si Josia ma paholangon saluhut ganaganaan biasbias sian sandok luat angka na niinganan ni Israel, jala dipatik sandok jolma angka na jumpang di Israel, ingkon mangoloi di Jahowa, Debatanasida i. Jadi saleleng mangolu rajai, ndang sumurut nasida sian Jahowa, Debata ni ompunasida i.


Mar 7 | `SLL | STEP | (Mat 15:1-9) Ena Perisi hobi tau ire, krehaman ha Lo kene ole nir si tongwo hobi tau ire dire, Yerusalem aidolere, Yisas mongwo bani u ku bongwi.\na( Eks 21:17)\nGod Lo krehaman ha iwe kwiana moya krehaman a ime ol tongwo ha\n1 Ena Perisi hobi tau ire, krehaman ha Lo kene ole nir si tongwo hobi tau ire dire, Yerusalem aidolere, Yisas mongwo bani u ku bongwi. 2 Bolere hangure, Yisas gamahobi homena nerala di olere, aleng bigi homa sikungure hangwi. 3 Ena Perisi hobi ire, Yuda ari hobi ire dire, kwiang moiya yalhobi nin memini pangwo ongwo tali doling bole yu ongwi. Ena homena nerala di ongwo gin iwe, homa aleng bigi sirere, emgi homena nongwi. 4 Te Maket homena bring si nongwo bani ware, ere urere, homena han bring sungwo hobi homa bigi si tongwi. Te kwiang moiya maing pangwo meri tau ere wine olere, mulu sin ya te pere ya, mulu hau ya, bol ya, nir bil tongwi. 5 Yu ongure, Perisi yalhobi ire, krehaman ha Lo kene ongwo yalhobi ire dire, Yisas yu sirin bol tongwi, “Ni gamnahobo aling bigi sikungwo iwe, talongwo kwiana moiya ha dungwo wine olkime? 6 Aling gama engure homena nomua.” Yu dungure Yisas yu ditongwi, “Hasu dire kuru dinga yalhobi Aisaia ha homa mining bol engwo yu pamiraya.\nGod yu dimia, arihobi grang bani hana dal yuwo emba, pir\nnomani sina ekima.\n7 God Lo krehaman ha di engwo dimba, te arihobi nin gaung bani di bole dimia. Direre maa e na tongwo paikimua.” ( Ais 29:13) 8 Ena Yisas yu ditongwi, “Ni yalhobi God Lo krehaman ha i pisolere, nin kwian moya ha iwe, a i si wanua.” 9 Ena Yisas hon ainere yu ditongwi, “God Lo krehaman ha pisolere, ni nin ha a i warala dire oniba, ongiwe, wai pama di pino? 10 Homa kwiana moya Moses ha yu di emiraya, Nimai nabin ol gogo dal tekire aki di to. Te yal ta nimai nabin ha yong i tere gaung ha si tenangiwe, gonanga pamua. a 11 Yu dimba, te ni yalhobi yu ditenia. Yal ta talhan a nenangwo iwe, irang aang tenangwo pamba, yu ditomia, ni teralba, talhan i haya God te pisole moliwa. 12 Yu direre namine nabe awai ol teralga paikima di pinua,” dungwi. 13 Direre Yisas hon yu ditongwi, “Ha di tengiwe, God ha i mobin hol olere, kwian moiya krehaman ha a i si ware, di tibi ol tenua. Te ni yalhobi tal miki weni ereyu moni ol wa monua,” dungwi.\nTal tau ari nomani sina ol nigi de tongwo ha\n14 Ena Yisas ari tabin hobi hon gala di ku bolere, yu ditongwi, 15 “Talhan mena dire u grana bani ongwo iwe, ari nomani sina ol nigi de na tomo? Tekimua. Te talhan nomani sina i a bona dire, grana bani u mena ongwiwe, ari ol nigi de na tomua. 16 Na ha weni di ni teiya ari nomani pamia ogolo piro.”\n17 Ena Yisas ari hobi ai dolere, ere malgi ongwi. Pire mongure, gamahobi u pa dire, yu sirin bol tongwi, “Ha dinga irai, memini pir pa dikiminia nin di tibi ol na to.” 18 Dungure Yisas yu ditongwi, “Ni yalhobi nomani paikimo? Ha i memini pir pa dikinia. Talhan tau mena direre, u gran bani nangwo iwe, ari ol nigi de ni tekinamua. 19 Nomani sina i honama. I nin hol pai tongwo hol i pirere, u mena namia. Pirere, emgi u yo maul ali namua.” Yisas ha di tibi ol tomiraya, homena para muru kuari pamua.\n20 Ena Yisas hon yu ditongwi, “Tal ta ari nomani sina direre, grang bani u mena ongwo iwe, ari ol nigi de tomua. 21 Talhan tau nomani sina direre, u mena ungwiwe, di ni terala. 22 Nomani nigi dongwo si pingiwe, yu pamia, yal al wou sinangwo nomani tere ware, kuni nere, ari si golere, yal al ire pisolere, yalta talhan a nongwo hanere nomani nigi dongwo sire irala di pire, tal gogo olere, hasu bal tere, kulu sire, nomani pir don kere, yong ki ere, gaung ha sire, nin gaung di yuwo erere, omeling pege dire, du nomani sire, 23 tal nigi dongwo hobi iwe, nomani sina i u tibi pirere, ari nomani ol hama si tomua,” dungwi.\nPinisia al ta Yisas tani onangwo pamia dire pir tongwo ha\n24 Ena Yisas ha di te pisolere, ere Taia ganba ongwi. Pirere, pi oo malgi ta pirere, kul si molia di pungwi. 25 Pimba ta molkima. Al ta Yisas umua dungwo pirere, ungwi. 26 Al i Pinisia al kul nongwo ha howa al momia, Griki ha dungwi. Ena al iwe, aung kwia nigi dongwo yong sina momia, Yisas mongwo bani urere, ya habilai sirere, yu ditongwi, “Na auna kwia nigi dongwo yong sina mongure, wiya, ni si doling i mena olanba?” 27 Ditongure, Yisas yu dungwi, “Na gir hobi homa homena tegere, nere miing onamia. Onangure, homena moiring yanangwo ire awi hobi tenamno?” Yu dungure al i “O, na awi mongwo meri mole uga meri di na tomua,” di pungwi. 28 Pirere yu ditongwi, “Yal Yisas ye, ni ha pangwo meri dinia. Dinba, gir hobi homena nongwo moiring boi di yangwo awi nongwo pamia, nongwo meri na obilga neralba?” 29 Dungure Yisas yu ditongwi, “Dinga wai piria, kwia nigi dongwo iwe, aun yong sina aidolere, haya ere mena ongwo wai momia, ere po.” 30 Dimia ere malgi pire aung pangwo bani hamba, kwia ere ongure, ya moni mongwo hangwi.\nYisas yal ta kraung gi dire ha mini paikungwo awai ol tongwo ha\n31 Ena Yisas Taia ganba bani aidolere, pi Saidon ongwi. Pirere pi Dekapolis pa direre, u Galili nir digan bina ongwi. 32 Ongure ari hobi yal ta kraung gi dire grabiling aa tongwo ha mining paikungure, a ire ungwi. Urere, Yisas sirin bol tere, “Yali awai ol tenanba?” 33 Dungure Yisas yali a ire, nin bangi ongwi. Pi molere, Yisas aling miling taniga kraung ali sin ongwi. Olere aling hol bani ebil sirere, grabiling bani angwi. 34 Arere hamen bani yuwo hanere, eke dire, kraung gi dungwo yal i “Kraung pila do” ditongwi. 35 Ditongure, gintani kraung pila dungure, ha mining wai pangwi. 36 Pamia, ha dire mongure, Yisas, “Tal olga i ari ha wai ol tekio,” hobang si tongwi. Tomba, ari hobi pirere, ha wai ol te i ongwi. 37 Ongure, ari para pirere, ganulun direre, yu dungwi, “Yal i talhan ongwiwe, tal wai moni omua. Ari kraung gi dungwo irai, a pila di tongure, ha hon pimio, te grabiling a tongwo irai, a kulang pai tongure, ha hon dimia hano,” dungwi.


Ibrani 11 (TOBA)\nI. Pangalaho ni haporseaon, tarida sian angka parhaporseaon, uju di padan na robi 1-40\n1(I.) Alai anggo haporseaon i, pos ni roha do i di angka sihirimon, jala pamotoan na tontu taringot tu na so niida.\n2Di bagasan i do dapotan panindangion angka na tuatua na robi.\n3Hinorhon ni haporseaon do taantusi, naung marhitehite pandok ni Debata dipaojak angka hasiangan, asa sian na so tarida manjadi na tarida i.\n4Hinorhon ni haporseaon do dipelehon si Abel tu Debata pelean na dumenggan sian na binoan ni si Kain; marhite sian i do dihatindangkon ibana partigor, ai dihatindangkon Debata do angka pelean na binoanna, jala marhite sian i marsoara dope ibana, atik pe naung mate.\n5Hinorhon ni haporseaon i do tarhinsat si Henok, gabe ndang diida hamatean, jadi ndang jumpang be ibana, ala naung dihinsat Debata; ai andorang so tarhinsat, dihatindangkon do ibana, halomoan ni Debata.\n6Alai anggo so marhaporseaon, ndang tarbahen halomoan; ai halak na mandapothon Debata, ingkon dihaporseai: Adong Debata; laos Ibana do silehon upa tu angka na manjalahi Ibana.\n7Hinorhon ni haporseaon do dijalo si Noak poda taringot tu na so dapot idaon dope, gabe mabiar ibana, jala dipauli parau i, bahen haluaan ni nasida na sajabu; marhitehite i diuhumi ibana portibi on, jala gabe sitean hatigoran, na marguru tu haporseaon.\n8Hinorhon ni haporseaon do mangoloi si Abraham, dung dijou bungkas tu tano sijaloonna bahen teanteanan; saut do ibana bungkas, so adong diboto sitopotonna.\n9Hinorhon ni haporseaon do ibana hinomit di tano, naung diparbagabaga tu ibana, songon di tano ni na leban; undungundung do diingani raphon si Isak dohot si Jakkob, donganna panean di bagabaga na sasada i.\n10Ai dipaimaima do huta na marojahan na hot, na pinandean jala na pinauli ni Debata.\n11Laos hinorhon ni haporseaon do dijangkon si Sara gogo manubuhon pomparan maralohon timbo ni umurna, ala haposan di rohana na marbagabagahonsa.\n12Dibahen i tubu do sian na sasada i, naung mate dohonon, na satorop ni bintang di langit, na sagodang ni rihit di topilaut, na so dapot bilangan.\n13Di bagasan haporseaon do mate nasida sude. Ndang sanga dijalo nasida bagabaga i; sian na dao nama ditatap jala dihalashon; na diparhatutu, panginsua jala paisolat nasida di tano on.\n14Marhitehite pandoknasida sisongon i ditariashon, panjalahi do nasida di parsambuloan.\n15Aut diingot rohanasida tano naung tinadingkonnasida i, sanga do nasida mulak tusi.\n16Alai na dumenggan do dihalungunhon nasida, i ma na di banua ginjang i. Dibahen i, ndang dihailahon Debata nasida; na olo do Ibana goaron Debatanasida, ai nunga dipauli di nasida sada huta.\n17Hinorhon ni haporseaon do dipelehon si Abraham si Isak i, di na tarunjun i ibana. Dipasahat sijalo bagabaga i do anakna na sasada i.\n18Ai taringot tu ibana do didok: "Di bagasan si Isak do targoar di ho pomparan!"\n19Dirajumi rohana do, marhuaso Debata, manungguli nang sian na mate, jala mulak sian i do ibana dijalo, hira tudosan.\n20Hinorhon ni haporseaon do dipasupasuhon si Isak tu si Jakkob dohot tu si Esau angka na naeng masa dope.\n21Hinorhon ni haporseaon do dipasupasu si Jakkob, na laho mate i, angka anak ni si Josep sadasada, jala dipaunduk dirina dompak ulu ni tungkotna.\n22Hinorhon ni haporseaon do ditaringoti si Josep di ajalna i hamumulak ni angka anak Israel jala ditonai do nasida taringot tu holiholina.\n23Hinorhon ni haporseaon do ditabunihon natoras ni si Musa ibana tolu bulan lelengna, dungkonsa tubu, ala anak na uli ibana diida; jala ndang dihabiari paksa ni raja i.\n24Hinorhon ni haporseaon do manjua si Musa, dung magodang, goaron ibana anak ni boru ni Firaun.\n25Tagonan do dipilit rohana: Rap tumaon na porsuk ibana dohot bangso ni Debata, sian na maruntung satongkin, bahenon ni dosa.\n26Haleaon ni Kristus i do dijujur ibana hamoraon na ummangat asa angka arta na di tano Misir; ai pamaloson i do dibereng.\n27Hinorhon ni haporseaon do ditadingkon ibana tano Misir, ndang dihabiari ibana rimas ni raja i, ai dapotan gogo do ibana, ala diida rohana Ibana, na so tarida hian.\n28Hinorhon ni haporseaon do diulahon Paska i dohot na mangusehon mudar, asa unang dihahua pangago i buhabajunasida.\n29Hinorhon ni haporseaon do dibolus nasida laut na rara i songon tano na mahiang; diuji halak Misir ma i, gabe mate mogap.\n30Hinorhon ni haporseaon do magargar parik ni huta Jeriko, dung pitu ari lelengna dihaliangi.\n31Hinorhon ni haporseaon do, umbahen so mago si Rahab, boruboru na jahat i, raphon angka na so mangoloi; ai di bagasan dame do dijangkon angka pangkahap i.\n32Dia dope dohononku! Na so sanga pajojoronku barita ni si Gidion, Barak, Simson, Jepta, Daud, Samuel ro di angka panurirang.\n33Ai hinorhon ni haporseaon do dipatunduk nasida angka harajaon, dipatulus hatigoran, taruli di angka bagabaga, dihuntam baba ni angka babiat;\n34diintopi gogo ni api, malua sian baba ni podang, sumuang margogo sian hagaleon, marantu di hamusuon, ditaluhon angka parangan ni na leban.\n35Dijalo angka ina na matena sumuang sian haheheon. Alai na deba diparsilangkon do, so saut malua, asa anggiat taruli di haheheon na dumenggan.\n36Na deba muse manaonhon reherehe dohot linsinglinsing, tole ihotihot dohot hurungan:\n37Didangguri, dipaporsukporsuk, digargaji, mate dibuat podang na tajom, munsatunsat do nasida marabithon bobak ni birubiru dohot hambing, anturaparon, sinosahan, jinahatan.\n38Hurang tama do nian portibi on mandongani nasida, gabe ditondong nasida angka halongonan, angka tor, angka liang dohot lombanglombang na di tano on.\n39Saluhut nasida ndang dijalo na pinarbagabaga i, atik pe dihatindangkon, na porsea nasida.\n40Ai na dumenggan do ditahi Debata, lehononna tu hita, asa unang sahat tu harimpason nasida, so rap dohot hita.


JEREMIA 38 - BIBLE & BUKU ENDE ONLINE\n38:1 Alai sanga dibege si Sepatia, anak ni si Matan dohot si Gedalia anak ni si Pashur dohot si Jukhal anak ni si Selemia dohot si Pashur, anak ni si Malkia do saluhut hata, angka na hinatahon ni si Jeremia tu saluhut situan na torop i, ninna do:\n38:2 Songon on do hata ni Jahowa: Manang ise na tading di huta on, ingkon mate ibana marhitehite podang, haraparon manang begu antuk; alai manang ise na ruar mandapothon halak Kasdim, mangolu ma ibana, jala di ibana hosana hira tabantabanna, gabe mangolu.\n38:3 Ai songon on do hata ni Jahowa: Ingkon sahat huta on tu tangan ni parangan ni raja sian Babel, jala papatuonna.\n38:4 Jadi ninna angka induk i ma tu rajai: Ua binunu ma baoa on, ai daukdauk do binahenna i tangan ni halak parporang, angka na tading di huta on, ro di tangan ni sandok situan na torop i, di na hinatahonna tu nasida angka hata sisongon i. Ai ndada hasonangan ni bangso on na niluluan ni baoa i, hamagoanna i do.\n38:5 Alai ninna raja Sedekia ma: Ida ma, di bagasan tanganmuna do ibana, ai ndang tarbahen rajai manang aha mangalo hamu.\n38:6 Dung i dibuat nasida ma si Jeremia; jala didabuhon ibana tu bagasan godung ni si Malkia, anak ni rajai, na di alaman ni parhalan i, jala ditantan nasida si Jeremia dohot tali tu toru. Alai ndang adong aek di bagasan godung i gambo sambing do, gabe lonsot si Jeremia tu bagasan gamboi.\n38:7 Jadi dung dibege si Ebedmelek, marga Kus halak naposo di bagasan jabu ni rajai, naung pinaijur nasida si Jeremia tu bagasan godung.\n38:8 Jadi ruar ma si Ebedmelek sian bagas ni rajai, jala ninna ma tu rajai songon on:\n38:9 Ale tuan rajanami! Na jahat do pambahen ni angka halak on di saluhut na binahennasida tu panurirang Jeremia na nidabuna i ibana tu bagasan godung; ingkon mate anturaparon ibana disi, ai ndang adong be roti di huta i.\n38:10 Alai didokkon rajai ma si Ebedmelek, marga Etiopia, arahononna tolupulu halak bahen donganna, asa enetonna panurirang Jeremia sian godung i tu ginjang, tagan so mate dope ibana.\n38:11 Jadi diarahon si Ebedmelek ma angka baoa i bahen donganna jala bongot ibana tu jabu ni rajai tu toru ni bilut parugasanan jala dibuat sian i angka sigundal dohot ulos na maribak, jala ditantan tu si Jeremia tu bagasan godung i marhite angka tali.\n38:12 Dung i ninna si Ebedmelek, marga Etiopia ma tu si Jeremia: Ua lapikkon ma angka sigundal i dohot ulos na maribahi tu toru ni gedekgedekmu, bahen lapik ni angka tali; jadi dibahen si Jeremia ma songon i.\n38:13 Jadi dienet nasida ma si Jeremia dohot tali sian godung i tu ginjang; laos tading do si Jeremia di alaman ni parhalan i.\n38:14 Dung i disuru raja Sedekia ma suruanna mangalapi panurirang Jeremia tu lambungna, tu pintu haroroan patoluhon na di joro ni Jahowa. Dung i didok rajai ma tu si Jeremia: Adong do hata sada naeng sungkunonku tu ho, unang tung porso tu ahu agia aha.\n38:15 Jadi ninna si Jeremia ma mangalusi si Sedekia: Molo hupaboa tu ho, ndatung bunuonmu ahu? Jala molo marsipaingot tu ho, ndang tagamon tangihononmu ahu.\n38:16 Dung i marmangmang ma raja Sedekia tu si Jeremia di sihabunian, ninna ma: Songon sintongna mangolu Jahowa, na jumadihon tondinta i, na so tupa bunuonku ho, manang pasahatonku ho tu tangan ni halak on, angka na tumahi hosam.\n38:17 Dung i ninna si Jeremia ma tu si Sedekia: Songon on do hata ni Jahowa Zebaot, Debata ni Israel: Tung sura ruar ho mandapothon angka induk pinabangkit ni raja sian Babel, mangolu ma hosam, huta on pe ndang surbuonna dohot api, jala mangolu ma ho dohot isi ni bagasmu.\n38:18 Alai molo so ruar ho mandapothon induk angka na pinabangkit ni raja sian Babel, sai na sahat do huta on tu tangan ni halak Kasdim jala surbuonna dohot api, jala ndang tagamon malua ho sian tangannasida.\n38:19 Dung i ninna raja Sedekia ma tu si Jeremia: Mabiar do ahu mida halak Jahudi angka naung bali tu halak Kasdim, atik tung pasahatonna ahu tu tangannasida, gabe eleselesonnasida ahu maon.\n38:20 Jadi ninna si Jeremia ma: Ndang tagamon pasahatonnasida ho. Sai tangihon ma soara ni Jahowa taringot tu naung hudok tu ho, asa marsonangsonang ho jala mangolu hosam.\n38:21 Alai molo tung manjua ho ruar, hata on do huhut naung pinapatar ni Jahowa tu ahu.\n38:22 Ida ma, saluhut parompuan angka na tinggal dope di bagasan jabu ni raja sian Juda, ingkon togihononhon tu balian mandapothon induk angka na pinabangkit ni raja sian Babel, gabe dohononnasida ma: Nunga dipaotooto jala nunga dipatunduk angka baoa hasudungan ni roham ho; nunga lonsot tu bagasan gambo patmu, gabe manginsurut tu pudina sida.\n38:23 Jala saluhut angka jolmam ro di angka anakmu togihononnasida ruar tu halak Kasdim, ho sandiri pe ndang tagamon malua sian tangannasida, ai pasahatonna do ho tu tangan ni raja sian Babel, huta on pe surbuonna do dohot api.\n38:24 Jadi ninna si Sedekia ma tu si Jeremia: Ndang jadi botoon ni manang ise angka hata on, asa unang ho mate bunuon.\n38:25 Alai molo tarbortik tu angka induk i naung mangkatai ahu dohot ho, gabe ro nasida tumopot ho jala didok mandok ho: Ua paboa tu hami manang aha hinatahonmu tu rajai, unang porso tu hami, ndang bunuonnami ho, jala aha do na nidok ni rajai tu ho?\n38:26 Ingkon dohononmu ma tu nasida: Husombahon do pangidoanku tu jolo ni rajai, asa unang diboan ahu mulak tu jabu ni si Jonatan, laho mate disi.\n38:27 Dung i ro ma saluhut angka induk mandapothon si Jeremia, laos disungkuni ibana, gabe dipaboa ibana tu nasida hombar tu saluhut hata i, angka naung tinonahon ni rajai tu ibana, jadi sip nasida tumadingkon ibana, ai ndang dope sar hata i.\n38:28 Jadi tading di alaman ni hurungan i ma si Jeremia sahat ro di ari hatataban ni Jerusalem.


Hesekiel 14 | Alkitab TOBA\n← Hesekiel 15\nHesekiel 13 →\nAugust 17, 2008 · 13:19\n14:1 Dung i ro ma angka baoa sian angka sintua ni Israel manopot ahu, laos hundul di jolongku.\n14:2 Jadi ro ma hata ni Jahowa tu ahu songon on:\n14:3 Ale anak ni jolma, angka baoa on marparsigantungan tu ganaganaannasida di bagasan rohanasida, jala dibahen do parbonsiran tu hajahatonnasida sonson tu jolonasida, tung olo ma ahu tagamon usousoannasida?\n14:4 Dibahen i mangkatai ma ho dohot nasida, jala dohononmu ma tu nasida: Songon on do hata ni Tuhan Jahowa: Manang ise sian pinompar ni Israel na marparsigantungan tu ganaganaan na di bagasan rohana, jala dibahen parbonsiran tu hajahatonna sonson tu jolona, ro muse dope ibana manopot panurirang i, ahu, Jahowa sandiri ma mangalusi ibana, hombar tu hinadeak ni ganaganaanna.\n14:5 Asa tung mangilala roha ni pinompar ni Israel di bagasan, angka na marbalik tumundalhon ahu, binahen ni ganaganaannasida saluhutna.\n14:6 Dibahen i dohononmu ma tu pinompar ni Israel: Songon on do hata ni Tuhan Jahowa: Mulak ma hamu, tundalhon hamu ma ganaganaanmuna, jala padao hamu ma bohimuna sian saluhut biasbias, angka na niulahonmuna.\n14:7 Ai manang ise sian pinompar ni Israel manang sian halak ruar pe, na maisolat di tongatonga ni Israel, molo tung marbalik ibana sian ahu, jala marparsigantungan rohana di bagasan tu ganaganaanna, jala dibahen parbonsiran tu hajahatonna sonson tu jolona, ro muse dope ibana mandapothon panurirang, asa marhitehite ibana usousoanna ahu, apala ahu, Jahowa sandiri ma maralus tu ibana manojom.\n14:8 Apala bohingku ma bahenonku gabe alo ni baoa i laho mangago ibana, bahen tanda dohot pambuatan hulingkulingan, jala ahu maniaphon ibana sian tongatonga ni bangsongku, asa tung ditanda hamu ahu do Jahowa.\n14:9 Jala tung sura olo panurirang i paotootoon gabe dihatahon hata sisandok, ahu, Jahowa sandiri ma paoto panurirang sisongon i, jala patoltolonku ma tanganku dompak ibana, jala ripurhononku ibana sian tongatonga ni bangsongku Israel.\n14:10 Ingkon manginona tu nasida be hajahatonnasida i, dos do hajahaton ni na usouso, songon hajahaton ni panurirang i.\n14:11 Asa unang be lilu pinompar ni Israel mandao sian ahu, jala unang be diramuni dirinasida di bagasan saluhut hajahatonnasida i, asa sumuang nasida gabe bangsongku, jala ahu gabe Debatanasida, ninna Tuhan Jahowa.\n14:12 Dung i ro muse ma hata ni Jahowa tu ahu songon on:\n14:13 Ale anak ni jolma, tung sura mardosa sada luat dompak ahu mangoseosei: Jadi patoltolonku ma tanganku dompak luat i, jala ponggolhononku, sian i tungkot parbohalan, jala tongoshononku tusi haraparon, jala pansingkononku sian i jolma nang pinahan.\n14:14 Tung sura pe di tongatongana na tolu halak on: si Noak, si Daniel dohot si Job, hosanasida sandiri do paluaon nasida, alani hatigorannasida, ninna Tuhan Jahowa.\n14:15 Manang tung sura ahu pamasa binatang na rahat di luat i, pola langa pangisina i dibahen, jala tarulang, gari mamolus sian i ndang tarbahen maradophon binatang i.\n14:16 Songon sintongna mangolu ahu, ninna Tuhan Jahowa, di tongatongana pe na tolu halak i, molo tung adong paluaonnasida tagamon anak nang boru, so holan nasida sandiri malua, ia luat i gabe halongonan do.\n14:17 Manang tung sura ahu parohon podang tu atas ni luat i, laos ningku do: Rasehon ma tano i, ho ale podang! Gabe ripas hubahen sian i jolma nang pinahan.\n14:18 Songon sintongna mangolu ahu, ninna Tuhan Jahowa, di tongatongana pe na tolu halak i, ndang adong paluaonnasida anak manang boru, tung holan nasida sandiri do malua.\n14:19 Manang tung sura ahu parohon begu masa tu luat i, jala huusehon rimashu tusi marhitehite durusdurus ni mudar laho mangaripashon sian i jolma nang pinahan.\n14:20 Songon sintongna mangolu ahu, ninna Tuhan Jahowa, di tongatongana pe si Noak, si Daniel dohot si Job, molo tung adong anak manang boru paluaonnasida, so holan hosanasida paluaonnasida marhitehite hatigorannasida.\n14:21 Ai songon on do hata ni Tuhan Jahowa: Lam beha ma molo rap hutongoshon tu Jerusalem uhumhu ma opat i angka na rahat i, i ma podang, haraparon, binatang na rahat dohot begu antuk, laho maniaphon sian i jolma nang pinahan.\n14:22 Ai ida ma, sai adong do tading di bagasan pasipasina na malua, angka na ruar tinogihon, anak nang boru angka nasida ma ruar sogot manopot hamu, jadi idaonmuna ma dalannasida dohot pambahenannasida, gabe tarapul rohamuna ala ni jea na huparo dompak Jerusalem, ala ni saluhut tahe na huparo tusi.\n14:23 Jadi apulonnasida ma hamu, ai idaonmuna ma dalannasida dohot pambahenannasida, asa tung ditanda hamu, na marala do saluhut na hubahen i tu Jerusalem, ninna Tuhan Jahowa.


II MUSA 29 - BIBLE & BUKU ENDE ONLINE\n29:1 Jala on do parturena bahenonmu tu nasida laho pasahathon tohonan tu nasida mangaradoti hamalimon di Ahu: Ingkon buatonmu sada jonggi naposo dohot dua birubiru tunggal na so marlindang.\n29:2 Tole muse roti na so niasoman dohot sagusagu na so niasoman na marsaor miak dohot juada na so niasoman na marsapu miak; sian itak na lamot bahenonmu luhutna i.\n29:3 Dung i bahenonmu ma angka i tu bagasan sada hirang, laos di bagasan hirang do angka i pelehononmu rap dohot jonggi naposo i dohot na dua birubiru tunggal i.\n29:4 Dung i dohononmu ma si Aron dohot angka anakna ro jumonok tu pintu ni undungundung parluhutan i, laos didionmu ma nasida dohot aek.\n29:5 Dung i buatonmu ma angka pangkean i jala solukkononmu tu Aron, baju parbagasan, baju parbalian, baju epod dohot tutup andora, jala ingkon hohosanmu do ibana dohot hohos ni baju epod.\n29:6 Dung i bahenonmu ma tumpal i tu atas uluna, jala lohothononmu sangkalia habadiaon tu tumpal i.\n29:7 Dung i buatonmu ma miak pamiahion, jala usehononmu tu atas uluna asa mamiahi ibana.\n29:8 Dokkononmu ma huhut angka anakna ro jumonok, jala solukkononmu tu nasida baju parbagasan i.\n29:9 Jala ingkon hohoshononmu tu nasida hohos i, tu Aron dohot tu angka anakna i, jala palohotonmu tumpal i tu ulunasida, i ma tanda paboa nasida mangaradoti hamalimon ro di salelenglelengna; ingkon laos gohanmu ma tangan ni Aron dohot angka anakna i.\n29:10 Dung i dohononmu ma mamboan jonggi na poso i jumonok tu adopan ni undungundung parluhutan i, asa diampehon Aron dohot anakna i tangannasida tu atas ulu ni jonggi i.\n29:11 Dung i seatonmu ma jonggi i di adopan ni Jahowa mardonokkon pintu ni undungundung parluhutan i.\n29:12 Dung i buatonmu ma deba sian mudar ni jonggi i jala daishononmu do i marhite sian jarijarim tu angka tanduk ni langgatan i; alai anggo sandok mudar na tinggal i usehononmu do i tu pantar ni langgatan i.\n29:13 Dung i buatonmu ma nasa pultahan panaputi ni raoanna dohot hirehire na ampe tu ateate dohot tu pia na dua i ro di pultahan na lohot tusi, ingkon laos tutungonmu ma i bahen daupa di atas langgatan i.\n29:14 Alai anggo sibuk ni jonggi i, hulingkulingna dohot napana ingkon suda do i tutungonmu dohot api di balian ni parsaroan i, i ma gabe pelean pardosaon.\n29:15 Dung i buatonmu ma sada birubiru tunggal, jala dohononmu si Aron dohot angka anakna mangampehon tangannasida tu atas ulu ni birubiru tunggal i.\n29:16 Dung i seatonmu ma birubiru tunggal i jala buatonmu mudarna, laos pispishononmu ma i tu langgatan i humaliang.\n29:17 Dung i saheanmu ma birubiru tunggal i, jala burionmu raoanna dohot patna, jala patoponmu ma i tu na margoarna dohot tu uluna.\n29:18 Jala tutungonmu di atas langgatan sandok birubiru tunggal i bahen daupa; pelean situtungon ma i di Jahowa, uap na hushus ni pelean api tu Jahowa ma i.\n29:19 Dung i buatonmu ma birubiru tunggal na sada nari, jala ia dung diampehon Aron dohot angka anakna i tangannasida tu atas ulu ni birubiru tunggal i.\n29:20 Seatonmu ma birubiru tunggal i, jala buatonmu deba sian mudarna jala bahenonmu ma i tu pinggol ni Aron dohot tu pinggol siamun ni angka anakna, dohot tu ina ni tanganna siamun, dohot tu ina ni patna siamun; dung i pispishononmu ma mudar i tu langgatan i humaliang.\n29:21 Dung i buatonmu ma deba sian mudar na di atas langgatan i dohot sian miak pamiahion i, jala pispishononmu ma i tu Aron dohot tu angka pangkeanna, tu angka anakna dohot tu angka pangkean ni anakna, asa badia Aron dohot angka pangkeanna, badia dohot angka anakna ro di pangkean ni angka anakna rap dohot ibana.\n29:22 Dung i buatonmu ma pultahan sian birubiru tunggal i dohot ihurna ro di pultahan panaputi ni raoanna, nang hirehire na ampe tu ateate dohot pia na dua i rap dohot pultahan na lohot tusi ro di hae jolo dingkan siamun; ai birubiru tunggal sahatsahat ni tohonan ma i.\n29:23 Angkupni buatonmu ma sangkimpal roti dohot sada sagusagu na marsaor miak dohot sada timpatimpa sian bagasan hirang isian roti na so niasoman, na di adopan ni Jahowa.\n29:24 Jala ampehononmu ma luhutna i tu tangan ni Aron dohot tu tangan ni angka anakna i jala tatingtatingonmu ma i bahen pelean tatingan di adopan ni Jahowa.\n29:25 Dung i buatonmu ma i sian tangannasida, jala tutungonmu bahen daupa di atas langgatan dongan ni pelean situtungon bahen uap na hushus di adopan ni Jahowa, bahen pelean api tu Jahowa ma i.\n29:26 Dung i buatonmu ma andora sian birubiru tunggal sahatsahat ni tohonan tu Aron jala tatingtatingonmu ma i bahen pelean tatingan di adopan ni Jahowa, ingkon i ma gabe parjambaranmu.\n29:27 Ingkon songon i urasonmu andora pelean tatingan dohot hae jolo bahen pelean tatingan, na tinating jala na hinindat sian birubiru sahatsahat ni tohonan na di Aron dohot di angka anakna i.\n29:28 Ingkon manjadi uhum na hot ma i di Aron dohot di angka anakna ro di salelenglelengna turpukna sian halak Israel, ai pelean tatingan do on; ingkon pelehonon ni halak Israel do pelean tatingan i sian angka pelean hamauliateon, pinelehonnasida i bahen pelean tatingan di Jahowa.\n29:29 Ia pangkean ni Aron angka na badia i, ingkon sahat tu angka anakna ma i dung salpu ibana, pangkeonnasida ma i uju laho mamiahi nasida pasahathon tohonan i tu nasida.\n29:30 Ingkon pitu ari lelengna pangkeonna pangkean i manang ise sian angka anak ni Aron bangkit malim singkatna, asa jadi ibana masuk tu undungundung parluhutan i laho marhalado di inganan na badia i.\n29:31 Ingkon buatonmu ma birubiru tunggal sahatsahat ni tohonan i, jala lompaonmu juhutna di bagasan inganan na badia i.\n29:32 Dung i ingkon panganon ni Aron dohot angka anakna i ma juhut ni birubiru tunggal i rap dohot roti angka na di bagasan hirang i mardonokkon pintu ni undungundung parluhutan i.\n29:33 Asa ingkon laos panganonnasida do pelean na mambahen pardengganan di nasida laho pasahathon tohonan tu nasida dohot pabadiahon dirinasida i; alai na so tupa anggo halak ruar manganhon sian i, ai na badia do i.\n29:34 Molo tung adong na lobi sian juhut sahatsahat ni tohonan i manang sian roti sahat ro di manogotna i, ingkon tutungonmu do na lobi i di bagasan api; ndang jadi panganon ni manang ise, ai na badia do i.\n29:35 Ingkon songon i do bahenonmu tu Aron dohot tu angka anakna i, sandok songon na hutonahon i tu ho: Ingkon pitu ari lelengna pasahatonmu tohonan i tu nasida.\n29:36 Angkup ni ingkon ganup ari seaton sada lombu bahen pelean pardosaon pasimpul pardengganan i; ingkon urasonmu huhut langgatan pameleanna marhite sian pelean pardengganan pinelehonmu di atasna, dung i miahanmu ma langgatan i laho pabadiahonsa.\n29:37 Ingkon pitu ari lelengna pelehononmu pelean pardengganan di langgatan i pabadiahonsa, asa tung manjadi na badia sahali; manang ise ma naeng jumonok tu langgatan i, ingkon na badia do.\n29:38 Alai ingkon on do pelehononmu di atas langgatan i: dua anak ni birubiru sisataon be tongtong ganup ari.\n29:39 Sada birubiru pelehononmu manogotna i, jala birubiru na sada nari pelehononmu marhira bodari.\n29:40 Jala dongan ni anak ni birubiru parjolo i bahenonmu sasolup itak marsaor miak na tinutu arga sabale; angkup ni sapansung tuak anggur bahen pelean siinumon.\n29:41 Ia anak ni birubiru na sada nari sipelehononmu marhira bot ari, suang songon pamelehonmi di pelean sipanganon dohot siinumon manogotna i pamelehonmi disi bahen uap na hushus dohot pelean situtungon di Jahowa.\n29:42 I ma pelean situtungon na tongtong di pinomparmuna mardonokkon pintu ni undungundung parluhutan i di adopan ni Jahowa, tusi do huhut ro Ahu monopot hamu asa mangkatai ahu dohot ho disi.\n29:43 Tusi ma Ahu ro marluhut rap dohot halak Israel jala hamuliaonki pabadiahon inganan i.\n29:44 Ahu huhut pabadiahon undungundung parluhutan i rap dohot langgatan i; Ahu huhut pabadiahon si Aron dohot angka anakna gabe malim di Ahu.\n29:45 Ahu huhut maringan di tongatonga ni halak Israel, asa Ahu gabe Debatanasida.\n29:46 Asa tung diboto nasida, Ahu do Jahowa, Debatanasida i, naung manogihon nasida ruar sian tano Misir, asa maringan Ahu di tongatonganasida; Ahu, Jahowa, Debatanasida i.


Angka Ende 6 | Alkitab TOBA\n← Angka Ende 7\nAngka Ende 5 →\nAugust 17, 2008 · 14:05\n6:1 Tudia ulaning laho hasudungan ni roham, ho ale na ummuli sian sude parompuan? Dompak dia ulaning ditondong hasudungan ni roham, asa dohot hami mangalului ibana rap dohot ho?\n6:2 Nunga tuat hasudungan ni rohangku tu porlakna, tu baruran hatubuan ni sanggul, naeng mardalandalan ibana di bagasan angka porlakna, huhut papungupungu angka bunga pansur.\n6:3 Ahu nampuna hasudungan ni rohangku, jala ibana nampuna ahu, marmahan do ibana di tongatonga ni angka bunga pansur.\n6:4 Tung na uliutus do ho, ale hasoloan ni rohangku! Songon Tirza tahe, jagar songon Jerusalem, jala songkal songon parangan na marhoronhoron.\n6:5 Padao ma matam sian ahu, ai tarsingot do ahu dibahen; siporhotmu pe tudoshon sada punguan hambing, angka na mangulon di bona ni dolok Gilead.\n6:6 Angka ngingim hira sada punguan birubiru, nambura ginustingan dope imbuluna, angka na manaek sian pangarembean, angka na marlinduat be, jala ndang dung tumbasan.\n6:7 Hira janggaleman do hurummu, dapot idaon sian pudi ni pangkuphupi ni ulum.\n6:8 Onompulu do bilangan ni tuanlaenna, jala ualupulu angka radingna, jala ndang habilangan anggo angka namarbaju.\n6:9 Alai sasada ho do anggo darapatingku, jala na sun daulat, boru sasada ni inana, hasoloan ni roha ni na manubuhon. Diida angka namarbaju i ibana, jala diparhatua, angka jolma ni raja pe dohot radingna papujipuji ibana:\n6:10 Ise do i na marsinondang songon sibalik hunik manogotnogot, uli ibana songon bulan, sondangna songon mata ni ari, songkal songon parangan marhoronhoron?\n6:11 Nunga tuat ahu nian tu porlak hatubuan ni buapala, naeng maningkir angka na ratarata di rura, naeng mandulo manang naung martumbur hau anggur, manang naung marbunga hau dalimo.\n6:12 Ndada panagaman ni rohangku dope, nunga pinaunsat ahu tu hureta ni bangsongku na sangap i.


Sakaria 13 | Alkitab TOBA\n← Sakaria 14\nSakaria 12 →\nAugust 14, 2008 · 22:34\n13:1 Di ari na sasada i sogot adong ma sada mual na talak di pinompar ni si Daud dohot di angka isi ni Jerusalem mamburi sude dosa dohot haramunon.\n13:2 Jala di ari na sasada i, masa ma, ninna Jahowa Zebaot: Ahu mamansingkon nasa goargoar ni angka ganaganaan sian tano on, asa unang be dipaingotingot rohana; angka pangarunding pe dohot tondi haramunon pabalionku ma sian tano i.\n13:3 Jadi tung sura mangarundingi dope manang ise, dohonon ni amana dohot inana na manubuhon ibana ma tu ibana: Ndang jadi be ho mangolu, ai nunga dihatahon ho gapgap marhitehite goar ni Jahowa! Pola tullangon ni amana dohot inana na mangintubui ibana di pangarundingonna i.\n13:4 Ai masa ma di ari na sasada i: Tarurak be ma angka panurirang marhite sian alatanna, dohot pangarundingonna i, gabe ndang be paruloshononna ulos parhadohoan sian imput ni birubiru laho paotootohon.\n13:5 Lam dohononna be ma: Ndang panurirang ahu, jolma siula tano do ahu, ai nunga adong jolma na tumuhor ahu sian sietehetehonku dope.\n13:6 Tung sura adong na mandok tu ibana: Bugang dia do i na di tanganmu? Gabe dohonon ma: Na dibugangi isi ni bagas haholonganku do ahu.\n13:7 Ngot ma ho, ale podang dompak parmahanku dohot dompak baoa sihasolhotangku ninna Jahowa Zebaot; lombuti ma parmahan i, asa marserak angka birubiru, dung i patoltolonku ma tanganku manogu angka na metmet.\n13:8 Dung i masa ma di sandok tano on, ninna Jahowa ripashononhon do dua partolu isina, tung tos do hosana, alai tading do anggo na sapartolu isina i.\n13:9 Na sapartolu i pe togihononku do tu bagasan api, jala papitaonku nasida, songon pamita ni halak di perak, jala ujionku nasida, songon panguji ni halak di sere. I ma na pajoujou goarhu sogot, jala alusanku ibana; dohononku ma: Bangsongku do i, ibana pe dohononna ma: Jahowa Debatangku.


Mateus 20 | Bibel online |Terjemahan Dunia Baru\nJAHA DI BAGASAN BAHASA Afrikans Albania Amhara Arab Armenia Aymara Azerbaijani Azerbaijani (Sirilik) Bahasa Isyarat Afrika Selatan Bahasa Isyarat Cina Bahasa Isyarat Jamaika Bahasa Isyarat Mozambik Bahasa Isyarat Nigeria Bahasa Isyarat Nikaragua Bahasa Isyarat Panama Bahasa Isyarat Paraguay Bahasa Isyarat Peru Bahasa Isyarat Polski Bahasa Isyarat Portugis Bahasa Isyarat Quebec Bahasa Isyarat Rusia Bahasa Isyarat Salvadoran Bahasa Isyarat Selandia Baru Bahasa Isyarat Slovak Bahasa Isyarat Slovenia Bahasa Isyarat Spanyol Bahasa Isyarat Swedia Bahasa Isyarat Swiss Jerman Bahasa Isyarat Taiwan Bahasa Isyarat Thai Bahasa Isyarat Uruguay Bahasa Isyarat Venezuela Bahasa Isyarat Zimbabwe Baoule Bassa (Kamerun) Batak (Karo) Batak (Toba) Bengali Bikol Bislama Bolanda Bulgar Cebuano Changana (Mozambik) Cheska Chichewa Chitonga Chitumbuka Cibemba Cina Kanton (Disederhanakan) Cina Kanton (Tradisional) Cina Mandarin (Disederhanakan) Cina Mandarin (Tradisional) Citonga (Malawi) Dangme Denmark Drehu Efik Esti Ewe Farsi Fiji Ga Georgia Guarani Gujarati Gun Hata ni na Ngungu di Amerika Hata ni na Ngungu di Argentina Hata ni na Ngungu di Australia Hata ni na Ngungu di Austria Hata ni na Ngungu di Brasil Hata ni na Ngungu di Cile Hata ni na Ngungu di Inggris Hata ni na Ngungu di Kolombia Hata ni na Ngungu di Kosta Rika Hata ni na ngungu di Bolanda Hata ni na ngungu di Cheska Hata ni na ngungu di Ekuador Hata ni na ngungu di Guatemala Hata ni na ngungu di Honduras Hata ni na ngungu di India Hata ni na ngungu di Indonesia Hata ni na ngungu di Irlandia Hata ni na ngungu di Israel Hata ni na ngungu di Italia Hata ni na ngungu di Japang Hata ni na ngungu di Jerman Hata ni na ngungu di Junani Hata ni na ngungu di Kenya Hata ni na ngungu di Korea Hata ni na ngungu di Kuba Hata ni na ngungu di Madagaskar Hata ni na ngungu di Magyar Hata ni na ngungu di Malasia Hata ni na ngungu di Meksiko Hata ni na ngungu di Zambian Hata ni na ngungu di pilipina Heber Hiligaynon Hindi Hiri Motu Igbo Iloko Indonesia Inggris Islan Isoko Italia Jawa Jepang Jerman Kabiye Kannada Karen (S'gaw) Katalan Kazak Khmer Kikamba Kikaonde Kikongo Kikuyu Kiluba Kinyarwanda Kirghiz Kiribati Kongo Korea Kreol Haiti Kreol Seychelles Krio Kriol Belize Kroasia Kwanyama Lao Latvi Lingala Lituavi Luganda Lunda Luo Luvale Magyar Makau Makedonia Malagasi Malayalam Malta Marati Marshall Maya Melayu Moore Myanmar Ndebele Ndebele (Zimbabwe) Nepali Nias Norwegia Nyaneka Nzema Oromo Ossetia Otetela Pangasinan Papiamento (Curaçao) Pijin Pulopulo Solomon Polski Ponape Portugis Portugis (Portugal) Prancis Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rumania Rundi Rusia Samoa Sango Sateré-Mawé Sena Sepedi Serbia Serbia (Romawi) Sesotho (Lesotho) Setswana Shona Silozi Sinhala Slovak Sloven Spanyol Sranantongo Suomi Swahili Swahili (Kongo) Swati Swedia Tagalog Tahiti Tajik Tamil Tatar Telugu Tetun Dili Thai Ticuna Tigrinya Tiv Tok Pisin Tonga Totonac Tshiluba Tshwa Tsonga Turki Turkmen Tuvalu Twi Tzotzil Ukraina Umbundu Urdu Uzbek Uzbek (Romawi) Venda Vietnam Wallis Waray-Waray Xavante Xhosa Yoruba Yunani Zapotec (Isthmus) Zulu\nDos do upa ni pangula ni porlak anggur (1-16)\nDisurirangkon muse taringot tu hamamate ni Jesus (17-19)\nMangido huaso di Harajaon (20-28)\nJesus ma tobusan humongkop torop jolma (28)\nDipamalum dua halak na mapitung (29-34)\n20 “Tudos do Harajaon banua ginjang i tu sahalak nampuna porlak anggur. Sogot dope ari, borhat ma ibana mangalului halak laho mangula tu porlak anggurna. 2 Dung dos pangkataionna dohot angka pangula i taringot tu upa sadari i ma sadinar,* disuru ma nasida tu porlak anggurna. 3 Hira-hira jam sia manogot,* laho ma ibana muse tu pasar. Diida ma disi halak na asing, na so karejo jala na sai jongjong. 4 Didok ma tu nasida, ‘Dohot ma hamu karejo tu porlak anggurhu, hulehon pe gaji na patut tu hamu.’ 5 Jadi, borhat ma nasida. Dung i, songon i ma muse dibahen hira-hira jam 12 arian* dohot jam tolu botari.* 6 Jala laho ma ibana muse hira-hira jam lima botari,* jumpangna ma halak na asing na jongjong sambing. Gabe didok ibana ma tu nasida, ‘Boasa sai jongjong hamu dison jala ndang karejo sadari on?’ 7 Dialusi nasida ma, ‘Ndang adong na manjou hami.’ Didok ibana ma tu nasida, ‘Molo songon i, dohot ma hamu laho tu porlak anggurhu.’ 8 “Dung holom ari, didok nampuna porlak anggur i ma tu mandurna, ‘Jou ma angka pangula i jala garar ma gaji ni nasida, mulai sian na masuk parpudi sahat tu na masuk parjolo.’ 9 Dung i ro ma halak na masuk jam lima botari, ganup ma nasida manjalo sadinar. 10 Jadi tingki ro angka halak na parjolo masuk i, dirimpu ma gumodang jaloon ni nasida, alai tu nasida pe sadinar do dilehon. 11 Tingki dijalo i, marungut-ungut ma nasida tu nampuna porlak i. 12 Ninna ma, ‘Halak na parpudi masuk i holan sajom do karejo, hape hami karejo sadari didadang las ni ari, alai dos dilehon ho upanami!’ 13 Alai ninna ma tu sahalak sian nasida, ‘Dongan, ndang adong na sala hubahen tu ho. Nda naung dos hian pangkataionta taringot tu na sadinar i? 14 Jalo ma na di ho jala laho ma. Ai naeng lehononku do tu na parpudi i upa songon na tu ho. 15 Ai nda lomongku do mamangke hepengku? Manang na gabe mangiburu do roham* ala burju* ahu?’ 16 Songon i ma dalanna, na parpudi hian gabe parjolo jala na parjolo gabe parpudi.” 17 Tingki di pardalanan laho tu Jerusalem, pulik ma ditogihon Jesus na 12 sisean i jala ninna ma tu nasida, 18 “Borhat do hita tu Jerusalem jala pasahatonna ma Anak ni jolma i tu malim kepala* dohot tu siboto surat. Bahenon ni nasida ma tu ibana uhuman mate. 19 Jala pasahaton ni nasida ma ibana tu angka bangso asa direhei, dilinsingi, diuhum di sada hau, jala hehe ma ibana di ari patoluhon.” 20 Dung i, ro ma tunggane boru ni si Sebedeus rap dohot angka anakna mandapothon Jesus, jala marsinggang ma ibana laho mandok pangidoanna. 21 Didok Jesus ma tu ibana, “Aha do na pinangidom?” Didok ibana ma tu Jesus, “Bahen ma hundul anakku na dua on, sada di siamunmu jala sada di hambirangmu di Harajaonmi.” 22 Ninna Jesus ma, “Ndang diboto hamu manang aha na pinangidomuna. Tarinum hamu ma siinumon sian mangkuk panginumanki?” Dialusi nasida ma ibana, “Tarinum hami.” 23 Didok ibana ma tu nasida, “Tutu do nian, inumonmuna do sian mangkuk panginumanki, alai ndang ahu na manontuhon ise na hundul di siamun manang di hambirangku. Damang i do na mangalehon i tu halak naung pinaradena.” 24 Tingki dibege sisean na sampulu i taringot i, muruk ma nasida tu dua halak na marhaha maranggi i. 25 Dijou Jesus ma nasida jala ninna ma, “Diboto hamu do, ia pamarenta ni angka bangso mamarenta do tu rayatna jala angka na sangapna marhuaso do tu nasida. 26 Alai unang ma songon i hamu, manang ise na naeng umsangap ingkon gabe parhobas ma tu hamu. 27 Jala manang ise sian hamu na naeng parjolo, ingkon gabe hatobanmuna ma ibana. 28 Songon Anak ni jolma i, ndang na sihobasan ibana umbahen na ro, alai na laho marhobas do jala mangalehon ngoluna bahen tobus ni torop jolma.” 29 Tingki kaluar nasida sian Jeriko, torop ma halak mangihuthon ibana. 30 Adong ma dua halak na mapitung na hundul di pinggir ni dalan mambege Jesus mamolus, gabe joujou ma nasida, ninna ma, “Tuan, Anak ni si Daud, asi ma roham tu hami!” 31 Gabe dimuruki natorop i ma nasida jala disuru ma nasida sip. Alai lam gogo do dijouhon nasida, ninna ma, “Tuan, Anak ni si Daud, asi ma roham tu hami!” 32 Alani i, so ma Jesus jala dijou ma nasida, ninna ma, “Aha dipangido hamu sibahenonku tu hamu?” 33 Didok nasida ma, “Tuan, bahen ma asa marnida hami.” 34 Gabe asi ma roha ni Jesus, dung i dijama ibana ma mata ni nasida laos di na satongkin i boi ma nasida marnida jala diihuthon ma ibana.\n^ Di tingki ni Jesus tudos ma on tu jam pasampulu sadahon. On dietong sian parbinsar ni mata ni ari.\n^ As. “roa; jahat”.\n^ Manang “basa”.


Kejadian 33 (TOBA)\nI. Sorta situtu panjangkon ni si Esau di si Jakkob 1-7. II. Pangkataionnasida 8-16. III. Hatotolhas ni si Jakkob tu Kanaan 17-20.\n1(I.) Dung i manatapnatap ma si Jakkob, jadi diida ma ro si Esau, jala opat ratus halak donganna sauduran. Jadi disagihon ma angka anakna tu si Lea dohot tu si Rahel dohot tu naposo boruboru na dua i.\n2Tu jolo ma dibahen boruboru na dua i rap dohot anaknasida i, tu pudinasida i si Lea dohot anakkonna, parpudi sahali anggo si Rahel rap dohot si Josep.\n3Dung i mardalan di jolonasida ma anggo ibana, jala dipatungkaptungkap ibana tu tano pitu hali, paima tolhas ibana tu hahana i.\n4Dung i marlojong ma si Esau manjumpangkon ibana, dihaol ma rungkungna i, jala diumma ibana, jadi tangis be nasida.\n5Dung i manaili ma si Esau, gabe diida ma angka ina i rap dohot angka dakdanak i, gabe didok ma: Ise do angka donganmu an? I ma angka dakdanak, angka na niasihon ni Debata tu naposomon, ninna.\n6Dung i jumonok ma naposo boruboru na dua i, nasida dohot angka anakkonnasida, manungkapnungkap ma nasida marsomba.\n7Jumonok ma dohot si Lea rap dohot anakkonna i angka na marsomba be; dung i jumonok ma si Josep dohot si Rahel marsomba be.\n8(II.) Dung i ninna si Esau ma: Tu aha bahenonmu sude punguan angka na jumpang ahu nangkin? Mangalap asi ni roha ni rajangku do i tu ahu, ninna.\n9Alai ninna si Esau ma: Godang do anggo i di ahu, ale anggia, di ho ma na di ho hian.\n10Dung i ninna si Jakkob ma: Ndangana, molo sapala asi roham mida ahu, sai jalo ma silehonlehonki sian tanganku; ai songon na marnida bohi ni Debata do ahu, na marnida bohim ahu, jala sorta ho tu ahu.\n11Sai jalo ma pasupasungku, na binoan i tu ho, ai asi do roha ni Debata di ahu, jala singkop do sude di ahu. Jadi dung sai dielehelekkon tu ibana, gabe dijalo ma.\n12Dung i didok si Esau ma: Beta ma hita mardalan, ahu pe di jolom.\n13Alai ninna si Jakkob ma mandok ibana: Diboto rajangku do, mardongan posoposo dohot birubiru dohot lombu angka panusuan ahu, molo mahudushu binahen, nanggo sadari, angka mate ma sude pinahan i.\n14Sai jumolo ma rajangku mardalan Sian naposona on; ianggo ahu, hupanangetnanget pe marguru tu pangalangka ni pinahan angka na di jolongki dohot marguru tu langka ni angka dakdanak i, paima tolhas ahu tu Seir tumopot rajangki.\n15Jadi ninna si Esau ma: Beha ia hutadingkon deba sian angka dongankon bahen donganmu? Alai ninna si Jakkob ma: Tu aha ma i pola? Asal jumpangan asi ni roha ahu, ale rajanami.\n16Jadi mulak ma si Esau di na sadari i tu Seir.\n17(III.) Alai anggo si Jakkob borhat laho tu Sukot, dipauli ma jabuna sada, jala dibahen angka bara ni pinahanna, ala ni do umbahen margoar Sukot adian i.\n18Jadi tolhas ma si Jakkob mardamedame tu huta Sikem, na di tano Kanaan, di na ro i ibana sian Padang-Aram, di adopan ni huta i ibana marsaro.\n19Dung i dituhor ma hauma santurpuk, hajongjongan ni undungundungna i, sian angka anak ni si Hemor, ama ni si Sikem mararga saratus rupia.\n20Dung i dipajongjong disi langgatan sada, dibahen ma goarna: Di Debata ni halak Israel na gogo i.


I Raja-raja 21 | Alkitab TOBA\n← I Raja-raja 22\nI Raja-raja 20 →\nAugust 21, 2008 · 11:39\n21:1 Jadi dung salpu angka jamita ondeng, adong ma sada halak na margoar si Nabot sian Jisreel, marporlak anggur ibana di Jisreel, mardonokkon jabu ni si Ahab, raja di Samaria.\n21:2 Dung i ro ma hata ni si Ahab mandok tu si Nabot: Ua lehon tu ahu porlak anggurmi, asa gabe porlak hatubuan ni ingkau rata i di ahu, ala jonokna tu lambung ni jabungku; hulehon pe tu ho porlak anggur na dumenggan bahen singkatna, manang perak na saarga ni porlakmi, molo i lumehet di bagasan roham.\n21:3 Alai ninna si Nabot ma mandok si Ahab: Dao ma i sian ahu bahenon ni Jahowa, anggo tung lehononku tu ho tadingtadingan ni damang.\n21:4 Jadi mulak ma si Ahab tu bagasan jabuna, pola gusar jala marmurukmuruk ala hata ni si Nabot sian Jisreel tu ibana, songon on: Ndang olo ahu mangalehon tu ho tadingtadingan ni damang. Dung i dipapeak rajai ma ibana tu podomanna, jala dipahusor bohina dompak dorpi pola ndang olo ibana mangan sagusagu.\n21:5 Dung i ro ma si Izebel, jolmana i, manopot ibana huhut didok tu ibana: Ala ni aha umbahen tung marsakmarsak roham, jala ndang olo ho mangan sagusagu?\n21:6 Dung i didok ibana ma tu nasida: Nunga nian mangkatai ahu dohot si Nabot sian Jisreel, jala hudok tu ibana: Ua lehon di ahu porlak anggurmi tuhoronku, manang molo lomoan roham asa hulehon tu ho sada porlak anggur na asing singkatna; alai ninna ibana do: Ndang olo ahu mangalehon tu ho porlak anggurhi.\n21:7 Dung i didok si Izebel jolmana i ma mandok ibana: Atehe mangkajongjongkon harajaon di Israel do ho nuaeng? Hehe ho, jala pangan sagusaguon, jala pir tondim! Ahu pe mangalehon tu ho porlak anggur ni si Nabot, halak Jisreel.\n21:8 Dung i dibahen ma angka surat marhitehite goar ni si Ahab jala disahap marhitehite sahapna, jala ditongoshon angka surat i tu angka sintua dohot tu halak na raja di bagasan hutana, angka dongan sahuta ni si Nabot tahe.\n21:9 Jala songon on do hata ni angka suratna i: Martingting ma hamu mandokkon saluhut halak marpuasa, jala dokkon hamu si Nabot hundul di julu on ni luhutan i!\n21:10 Pahundul hamu huhut dua halak parroha na so hasea, na jahat situtu paadopadop dohot ibana, asa manindangi nasida dompak ibana, dohononna ma: Nunga diinsahi ho Debata dohot raja. Dung i togihon hamu ibana tu ruar, laos dangguri hamu ibana dohot batu asa mate.\n21:11 Jadi ro ma halak donganna sahuta, i ma angka sintua dohot halak na raja, angka na maringan di bagasan hutana i, dibahen nasida ma songon na nidokkon ni si Izebel di bagasan surat angka na tinongosna i tu nasida.\n21:12 Martingting ma nasida mandokkon halak marpuasa, jala didokkon si Nabot hundul di julu on ni luhutan i.\n21:13 Dung i ro ma sidua halak parroha na jahat i, jala hundul nasida paadopadop dohot ibana, dung i manindangi ma halak parroha na jahat i dompak si Nabot di adopan ni bangso i, ninna ma: Nunga diinsahi si Nabot on Debata dohot rajai. Dung i ditogihon nasida ma ibana tu balian ni huta i, gabe didangguri ibana dohot batu laos mate.\n21:14 Dung i disuru nasida ma suruanna manopot si Izebel, mandok tu ibana: Nunga mate si Nabot didangguri dohot batu.\n21:15 Jadi dung dibege si Izebel naung mate si Nabot didangguri dohot batu, didok si Izebel ma tu si Ahab: Hehe ma ho, buat ma porlak anggur ni si Nabot, halak Jisreel, na jinouna i mangalehon tu ho tuhoronmu, ai ndang be mangolu si Nabot, nunga mate ibana.\n21:16 Jadi dung dibege si Ahab naung mate si Nabot, hehe ma ibana laho tuat tu porlak anggur ni si Nabot, halak Jisreel, asa soluhonna.\n21:17 Alai ro ma hata ni Jahowa tu si Elia halak Tisbi, ninna ma:\n21:18 Hehe ma ho jala tuat mandapothon si Ahab, raja ni Israel na marhabangsa di Samaria; ida ma, di bagasan porlak anggur ni si Nabot do ibana nuaeng, ai nunga tuat ibana tusi asa soluhonna.\n21:19 Jala dohononmu ma tu ibana: Songon on do hata ni Jahowa: Nda nunga mambunu jolma ho huhut mangalaum ugasan? Angkup ni dohononmu ma tu ibana: Songon on do hata ni Jahowa: Ia disi didilati angka biang mudar ni si Nabot, ingkon disi dilatan ni angka biang mudarmu!\n21:20 Dung i ninna si Ahab ma mandok si Elia: Nunga leak tardapot ahu dibahen ho, ale musungku? Dung i ninna si Elia ma: Nunga dapot ahu ho tutu, ala naung digadishon ho dirim mangulahon sogo ni roha ni Jahowa.\n21:21 Ida ma, Ahu parohon jea tu ho, jala Ahu mangaripashon pinomparmu, mangaripashon sian Ahab nasa baoa, na bajar dohot na tang di Israel.\n21:22 Jala Ahu mambahen pinomparmu, songon pinompar ni si Jerobeam, anak ni si Nebat dohot songon pinompar ni si Baesa, anak ni si Ahia, ala paminggilna pahehe murukku dohot ala nielana i halak Israel mambahen dosa.\n21:23 Nang taringot tu si Izebel songon on do hata ni Jahowa: Ingkon suda panganon ni biang sogot si Izebel di lambung parik ni Jisreel.\n21:24 Manang ise na mate sian si Ahab di bagasan huta, ingkon suda panganon ni biang, jala manang ise na mate di ladang, ingkon suda parguton ni pidong na martongatonga langit.\n21:25 Ndang dung adong antong jolma naung manggadishon dirina mangulahon sogo ni roha ni Jahowa, songon si Ahab, na pinajuju ni si Izebel jolmana i.\n21:26 Tung na sogir situtu do parulaonna laho mangihuthon tu angka debata sileban, maniru sude na binahen ni halak Amori na jolo, angka naung pinabali ni Jahowa nian maradophon halak Israel.\n21:27 Alai dung dibege si Ahab angka hata ondeng, gabe diribahi ma pangkeanna, jala disolukkon abit tangki tu dagingna huhut marpuasa ibana, jala modom marabit tangki, jala tungki mardalan.\n21:28 Dung i ro ma hata ni Jahowa tu si Elia, halak Tisbi songon on:\n21:29 Atehe nunga diida ho na pinaunduk ni si Ahab dirinai maradophon Ahu? Ala naung pinaundukna i dirina maradophon Ahu, ndang paroonku jea i saleleng mangolu ibana, di ngolu ni anakna pe paroonku jea tu pinomparna.


V Musa 16 | Alkitab TOBA\n← V Musa 17\nV Musa 15 →\nAugust 21, 2008 · 12:57\n16:1 Sai ingot hamu ma bulan Abib, asa marulaon Paska ho di Jahowa, Debatam, ai apala di bulan Abib ditogihon Jahowa, Debatam ho ruar sian Misir bornginna i.\n16:2 Ingkon seatonmu di ari raya Paska lombu dohot birubiru di Jahowa, Debatam di inganan sipilliton ni Jahowa bahen inganan ni Goarna disi.\n16:3 Ndang jadi panganonmu sagusagu na niasoman di ari raya Paska i; ingkon pitu ari lelengna panganonmu disi sagusagu na so niasoman, sagusagu pardangolan, ai mardangoldangol do ho ruar sian tano Misir, asa dipaingotingot roham saleleng ho mangolu ari haruruarmu sian tano Misir.\n16:4 Dibahen i ndang jadi dapot idaon di ho igarigar di sandok parbalohanmu pitu ari lelengna, jala ndang jadi marborngin sian pinahan na sineatmi di bodari ni ari parjolo sahat ro di manogotna i.\n16:5 Ndang jadi seatonmu Paska i di bagasan sada sian hutam, angka silehonon ni Jahowa, Debatam tu ho.\n16:6 Ingkon di inganan sipilliton ni Jahowa, Debatam, bahen inganan ni Goarna disi, seatonmu Paska i di bodari marhira manihir mata ni ari, di tingki haruruarmu sian Misir.\n16:7 Ingkon panggangonmu jala panganonmu do i di inganan sipilliton ni Jahowa, Debatam di Ibana, manogotna i jadi do ho mardalan mulak tu undungundungmu hian.\n16:8 Ingkon onom ari lelengna panganonmu sagusagu na so niasoman, tole papituarihon jumpang ma mata ni ari raya di Jahowa, Debatam, ndang jadi ulaonmu disi nanggo sada ulaon.\n16:9 Ingkon pitu minggu bilangonmu di ho; olat ni dung mamungka madabu sasabi tu eme, pungkaonmu ma mamilangi na pitu minggu i.\n16:10 Dung i marari raya minggu ma ho di Jahowa, Debatam, marguru tu pangalehon ni tanganmu di pelean sian lomo ni roha silehononmu, hombar tu pamasumasu ni Jahowa, Debatam di ho.\n16:11 Ingkon marlas ni roha ho di adopan ni Jahowa, Debatam, songon i ho dohot anakmu dohot borum dohot naposom baoa dohot naposom parompuan dohot halak Lepi na di bagasan hutam, ro di halak dagang dohot dakdanak na tading di lampin dohot parompuan na mabalu na di tongatongami, di inganan sipilliton ni Jahowa, Debatam, bahen inganan ni Goarna disi.\n16:12 Sai dipaingotingot roham ma hatoban do ho na jolo di Misir, asa ingkon radotanmu jala ulahononmu angka aturan on.\n16:13 Ingkon marari raya parlapelapean ho pitu ari lelengna, ia dung dipapungu ho parbue sian pardegeanmu dohot sian pangilanganmu.\n16:14 Jala ingkon marlas ni roha ho di ari rayamu, songon i ho dohot anakmu dohot borum dohot naposom baoa dohot naposom parompuan dohot halak Lepi dohot halak dagang dohot dakdanak na tading di lampin dohot parompuan na mabalu di bagasan angka hutamu.\n16:15 Ingkon pitu ari lelengna ho marari raya di Jahowa, Debatam di inganan sipilliton ni Jahowa; ai pasupasuon ni Jahowa, Debatam ma ho di saluhut gogo ni tanomu dohot di saluhut ulaon ni tanganmu, dibahen i ingkon marlas ni roha situtu ho.\n16:16 Ingkon tolu hali di bagasan sataon ro nasa baoa di tongatongamu tu adopan ni Jahowa Debatam, di inganan sipilliton ni Jahowa, i ma di ari raya sagusagu na so niasoman dohot di ari raya minggu dohot di ari raya parlapelapean, jala ndang jadi rumar boti ro manang ise tu adopan ni Jahowa.\n16:17 Ganup tahe marguru tu na tarlehon tanganna, hombar tu pasupasu naung nilehon ni Jahowa, Debatam tu ho.\n16:18 Ingkon pabangkitonmu di ho angka jolma bahen panguhum dohot panuturi di saluhut harbanganmu, angka silehonon ni Jahowa, Debatam tu ho di tongatonga ni angka margam, asa nasida mandabu uhum hasintongan tu bangso i.\n16:19 Ndang jadi papeolonmu uhum, ndang jadi ho marnidanida bohi, jala ndang jadi jaloonmu silua, ai sisip do papitung mata ni halak na pistar jala pabalikbalik parhataan ni halak na tigor.\n16:20 Hatigoran, hatigoran ma tutu ingkon eahanmu, asa mangolu ho jala teanonmu tano silehonon ni Jahowa, Debatam tu ho.\n16:21 Ndang jadi pajongjongonmu di ho manang sian hau dia sumansuman ni sombaon Asera jonok tu langgatan ni Jahowa, Debatam sibahenonmu di ho.\n16:22 Ndang jadi huhut pajongjongonmu di ho tiang panombanombaan, na hinagigihon ni Jahowa, Debatam.


Salt-Yui New Testament Yon 2\n13 Ena Yuda ari erin haung u mala ongwi. Erin iwe, hongebe Isrel arihobi Isip pai mongure, God wang homini para muru si gonamba, han uning sungwo i erin u tibi ongure nomani si pire erin momingi. ( Eks 12:1-27) Molere Yisas kina ere Yerusalem malgi omingi. 14 Pire hamingere ha maing oo bir ala i yal tau kun bulamahau, sipi sipi, hahoba maket ere moni bol ingure, te yal tau moni sanesi ongwo hobi bol bani mongure haminia. 15 Hamingere Yisas han ta gwa sire hau hobi si doling i maini olungwi. Olere moni sanesi ongwo hobi bol a sinaa dire moni kina siru di manbi olungwi. 16 Olere bisnisi ongwo hobi yu ditongwi, “Hahoba maket enga hobi iwe, ire ere pio. Ni yalhobi Nabe oo ala i ongere, u stua meri omia yu olkio.” 17 Dungure na gamnahobo i ha maing buku ala i ta yu pamiraya dire nomani si pimingi, “O God ni oon i kene onangure mama weni dinama dire na nega dire ol moliwa.” ( Sam 69:9)


1 Tawarikh 25 (TOBA)\nI. Pamulikna di angka jolma parende 1-7. II. Duapulu opat gansi parsagina dibahen 8-31.\n1(I.) Dung i dipapulik si Daud ma rap dohot angka partogi ni parangan mangaradoti ulaon sian angka anak ni si Asap: Si Heman dohot si Jedutun, angka na manurirangi huhut umpalu hasapi, arbap dohot sordam, jala on do bilangan ni baoa angka na pande mangaradoti ulaon tohonannasida i.\n2Sian angka anak ni si Asap: Si Sakur, si Josep, si Netania, si Asarela, i ma anak ni si Asap, angka na niuluhon ni si Asap, na manurirangi di lambung ni rajai.\n3Sian si Jedutun, angka anak ni si Jedutun, i ma: Si Gedalia, si Seri, si Jesaya, si Hasabya, si Matitia dohot si Simei, na onom i, angka na umpalu parhinaloan niuluhon ni amana si Jedutun, na manurirangi laho mamujimuji dohot mandok mauliate tu Jahowa.\n4Sian si Heman, ia angka anak ni si Heman: Si Bukia, si Matania, si Usiel, si Sebuel, si Jerimot, si Hanania, si Hanani, si Eliata, si Gidalti, si Romamti-Eser, si Josbekasa, si Malloti, si Hotir dohot si Mahasiot.\n5I ma luhut angka anak ni si Heman, panurirang ni rajai, taringot tu angka hata ni Debata, laho patimbulhon tanduk hatuaon, umbahen dilehon Debata tu si Heman sampulu opat anakna dohot tolu boruna.\n6Luhut nasida angka na niuluhon ni amanasida, si Asap, si Jedutun dohot si Heman, jumpa marende di bagasan joro ni Jahowa huhut umpalu angka parhinaloan mangaradoti ulaon di bagasan joro ni Debata, di lambung ni rajai.\n7Ia bilangannasida i rap dohot hahana, angka na pande di parendeon tu Jahowa, dua ratus ualupulu ualu angka indukna luhut.\n8(II.) Alai mandabu rujiruji nasida taringot tu pargansion ni todoanna, dos do di na metmet songon di na balga, di guru songon di parsiajar.\n9Rujiruji parjolo si Asap hona tu si Josep; na paduahon i hona tu si Gedalia, rap dohot angka anggina dohot anakna, sampulu dua halak toropna.\n10Na patoluhon i tu si Sakur, rap dohot angka anakna dohot anggina, sampulu dua halak.\n11Na paopathon i tu si Isri, rap dohot angka anakna dohot anggina, sampulu dua halak.\n12Na palimahon i tu si Netania rap dohot angka anakna dohot anggina sampulu dua halak.\n13Na paonomhon i tu si Bukia, rap dohot angka anakna dohot anggina, sampulu dua halak.\n14Na papituhon i tu si Jesarela, rap dohot angka anakna dohot anggina, sampulu dua halak.\n15Na paualuhon i tu si Jersaya, rap dohot angka anakna dohot anggina, sampulu dua halak.\n16Na pasiahon i tu si Matania, rap dohot angka anakna dohot anggina sampulu dua halak.\n17Na pasampuluhon i tu si Simei, rap dohot angka anakna dohot anggina sampulu dua halak.\n18Na pasampulusadahon i tu si Asarel, rap dohot angka anakna dohot anggina, sampulu dua halak.\n19Na pasampuluduahon i tu si Hasabya, rap dohot angka anakna dohot anggina sampulu dua halak.\n20Na pasampulutoluhon i tu si Sebuel, rap dohot angka anakna dohot anggina, sampulu dua halak.\n21Na pasampuluopathon i tu si Matitia, rap dohot angka anakna dohot anggina, sampulu dua halak.\n22Na pasampululimahon i tu si Jerimot, rap dohot angka anakna dohot anggina, sampulu dua halak.\n23Na pasampuluonomhon i tu si Hanania, rap dohot angka anakna dohot anggina, sampulu dua halak.\n24Na pasampulupituhon i tu si Josbekasa, rap dohot angka anakna dohot anggina, sampulu dua halak.\n25Na pasampuluualuhon i tu si Hanani, rap dohot angka anakna dohot anggina, sampulu dua halak.\n26Na pasampulusiahon i tu si Malloti, rap dohot angka anakna dohot anggina sampulu dua halak.\n27Na paduapuluhon i tu si Eliata, rap dohot angka anakna dohot anggina, sampulu dua halak.\n28Na paduapulusadahon i tu si Hotir, rap dohot angka anakna dohot anggina, sampulu dua halak.\n29Na paduapuluduahon i tu si Gidalti, rap dohot angka anakna dohot anggina, sampulu dua halak.\n30Na paduapulutoluhon i tu si Mahasiot, rap dohot angka anakna dohot anggina, sampulu dua halak.\n31Na paduapuluopathon i tu si Romamti-Eser, rap dohot angka anakna dohot anggina, sampulu dua halak.


I Raja-raja 19 | Alkitab TOBA\n← I Raja-raja 20\nI Raja-raja 18 →\n19:1 Dung i dipajojor si Ahab ma tu si Izebel sude na binahen ni si Elia dohot pamununa di saluhut angka panurirang marhite sian podang.\n19:2 Dung i disuru si Izebel ma suruanna manopot si Elia mandok tu ibana: Ingkon pinsangon ni angka debata ma ahu, molo so bahenonku tu hosam marsogot songon on, suang songon na binahenmi tu hosa ni sada sian angka nasida i.\n19:3 Dung sanat hata i diboto si Elia hehe ma ibana mardalan marhamaol hosana, gabe sahat ma ibana tu Berseba na di Juda, jala ditinggalhon naposona disi.\n19:4 Alai mardalan ma anggo ibana tu halongonan, sadari mardalan daona, dung sahat tusi hundul ma ibana marlinggomlinggom di bona ni sada hau tadatada laos mangidohon mate hosana, ninna ma: Nunga i sae ale Jahowa, buat na ma tagonan hosangki, ai apala dumenggan ahu marroha sian angka daompung.\n19:5 Dung i dipapeak ma ibana laos modom di linggom ni hau tadatada i. Jadi ida ma, ro sada surusuruan manjama ibana, huhut didok tu ibana: Hehe ma ho mangan!\n19:6 Dung i humusor ma ibana, gabe diida peak dingkan uluna sada sagusagu na ginoreng dohot sada gunsi marisi aek. Jadi dung mangan dohot minum ibana, diulahi muse ma modom.\n19:7 Dung i ro surusuruan ni Jahowa paduahalihon manjama ibana huhut didok: Hehe ma ho mangan, ai dalan na dao do sidalananmu.\n19:8 Dung i hehe ma ibana jala mangan minum, jala mardalan margogohon sipanganon i opatpulu ari opatpulu borngin lelengna, sahat ro di dolok ni Debata, i ma Horeb.\n19:9 Masuk ma ibana disi tu bagasan sada liang laos marborngin disi. Dung i ida ma, ro ma hata ni Jahowa, mandok tu ibana: Aha do ni niulam dison, ale Elia?\n19:10 Dung i ninna ibana ma: Marmurukmuruk situtu do ahu nian humongkop ulaon ni Jahowa, Debata Zebaot, ai nunga ditadingkon halak Israel parjanjianmu, nunga maloha angka langgatanmu, jala nunga dibunu angka panurirangmu marhite sian podang, sasada ahu na ma tading, dohot hosangki dope dilului nasida naeng buatonna.\n19:11 Dung i ninna Ibana ma: Ruar ma ho jala jongjong tu dolok na di jolo ni Jahowa, ai ida ma, naeng mamolus Jahowa! Tongkinnari ro ma habahaba bolon, na manorbani angka dolok dohot mambolai angka dolok batu mardalan di jolo ni Jahowa; alai ndada Jahowa dope di bagasan habahaba i. Dung salpu habahaba i ro ma lalo; alai ndada Jahowa dope di bagasan lalo i.\n19:12 Dung salpu lalo i ro ma api; alai ndada Jahowa dope di bagasan api i. Dung salpu api ro ma alogo na tarangonangon.\n19:13 Jadi dung dibege si Elia soarana i, dihungkupi ma bohina dohot sampesampena; dung i ruar ma ibana laos jongjong di baba ni liang i. Dung i ida ma, ro sada soara mandok tu ibana: Aha do na niulam dison, ale Elia?\n19:14 Dung i ninna ibana ma: Marmurukmuruk situtu do ahu nian humongkop ulaon ni Jahowa, Debata Zebaot; ai nunga ditadingkon halak Israel parjanjianmu, jala nunga diloha nasida angka langgatanmi, nunga dibunui dohot angka panurirangmu marhite sian podang, jala sasada ahu na ma tading, dohot hosangki dope dilului nasida naeng buatonna.\n19:15 Alai ninna Jahowa ma tu ibana: Mulak ma ho tu dalanmu hian tungkan Damaskus, laho ma ho tusi jala miahi si Hasael bahen raja gumomgom Ram.\n19:16 Miahi dohot si Jehu, anak ni si Nimsi bahen raja gumomgom Israel, miahi dohot si Elisa, anak ni si Sapat sian Abel Mehola bahen panurirang singkatmu.\n19:17 Jadi manang ise na malua sian podang ni si Hasael, ingkon mate bunuon ni si Jehu ma i, jala manang ise na malua sian podang ni Jehu, ingkon mate bunuon ni si Elisa ma i.\n19:18 Angkup ni tinggal dope hubahen di Israel pitu ribu halak, saluhutna i angka na so mangalompit ulu ni totna marsomba tu Baal dohot na so dung mangumma ibana.\n19:19 Dung i mardalan ma si Elia sian i, gabe jumpangsa si Elisa, anak ni si Sapat, tongon maninggala ibana dohot sampulu dua pasang horbo di jolona, ibana sandiri mangolatolat pasang na pasampuluduahon i. Dung i didapothon si Elia ma ibana laos dilungkuphon sampesampena tu ibana.\n19:20 Dung i ditadingkon si Elisa ma angka horbo i jala marlojong mangihuthon si Elia, didok ma: Ua loas ahu jolo mangumma damang dohot dainang, asa huihuthon ho. Dung i ninna si Elia ma tu ibana: Laho ma ho mulak! Ai aha do na hubahen i tu ho?\n19:21 Dung i mulak ma ibana sian lambungna, jala dibuat sapasang horbo laos dipotongi do i, ulaula ni horbo i do dipangke marmasak juhut i jala dilehon panganon ni angka naposona. Dung i borhat ma ibana mangihuthon si Elia gabe parhaladona.


Heber 5 | Bibel online |Terjemahan Dunia Baru\nMateus Markus Lukas Johannes Ulaon ni Apostel Rom 1 Korint 2 Korint Galatia Epesus Pilippi Kolosse 1 Tessalonik 2 Tessalonik 1 Timoteus 2 Timoteus Titus Pilemon Heber Jakobus 1 Petrus 2 Petrus 1 Johannes 2 Johannes 3 Johannes Judas Pangungkapon 1 2 3 4 5 6 7 8 9 10 11 12 13\nUmtimbo do Jesus sian sintua ni malim na di tano on (1-10)\nMalim na songon si Melkisedek (6, 10)\nMarsiajar mangoloi do ibana sian sitaonon (8)\nGabe dalan haluaon na saleleng ni lelengna (9)\nSipasingot asa unang songon dakdanak (11-14)\n5 Dipillit do ganup sintua ni malim sian tonga-tonga ni jolma laho mangurupi angka jolma manomba Debata. Jala sintua ni malim i ma na mamelehon silehon-lehon dohot pelean alani dosa ni angka jolma. 2 Boi do ibana marasi ni roha* tu angka halak na hurang parbinotoan, dohot tu halak na mangulahon na sala, ai ibana sandiri pe adong do hagaleonna. 3 Alani i, ingkon pelehononna do pelean tu dosana sandiri, songon pelean na binahenna tu dosa ni bangso i. 4 Ndang adong jolma na boi mandapot hasangapon sisongon i alani lomo ni rohana sandiri, alai ingkon Debata do na mamillit ibana, songon na masa tu si Aron. 5 Songon i ma nang Kristus, ndang na pasangaphon dirina ibana umbahen na gabe sintua ni malim. Alai Debata do na pasangaphon ibana. Ai adong do tarsurat, didok Debata tu ibana, “Anakku do ho; mulai sadari on amangmu ma ahu.” 6 Jala didok do di ayat na asing, “Ho do malim na saleleng ni lelengna na songon si Melkisedek.” 7 Tingki mangolu Jesus di portibi on,* dipasahat ibana do tangiangna dohot pangidoanna marhite angguk-angguk dohot ilu-ilu tu Debata, na boi paluahon ibana sian hamatean. Jala ditangihon do tangiangna, ala dihabiari ibana do Debata. 8 Nang pe anak ni Debata ibana, marsiajar mangoloi do ibana sian sitaonon na masa tu ibana. 9 Dung sun denggan ibana, gabe dalan haluaon na saleleng ni lelengna ma ibana tu sude na mangoloi ibana. 10 Ai nunga dipillit Debata ibana gabe sintua ni malim songon si Melkisedek. 11 Godang dope na naeng sipaboaonnami tu hamu taringot tu Kristus. Alai maol do i patorangon, ai lambat do hamu mangantusi.* 12 Ai mangihuthon lelengna nian,* nunga boi hamu gabe guru. Hape porlu dope hamu diajari taringot tu ajaran na parjolo sian hata ni Debata. Jala ingkon susu dope inumonmuna, ndang tarpangan hamu dope sipanganon na karas. 13 Angka halak na ingkon susu dope inumonna, dakdanak dope i. Ndang diboto i dope dia na sintong dohot na so sintong. 14 Alai sipanganon na karas, sipanganon ni halak na magodang do i, i ma halak na tongtong mamangke pangantusionna* asa tarlatik ibana laho mamboto dia na sintong dohot na sala.\n^ Manang “lambok”.\n^ As. “Tingki gabe jolma ibana”.\n^ Manang “manangihon”.\n^ Manang “Sasintongna”.\n^ Manang “pingkiranna”.